Huawei CEO: Možemo biti najjači proizvođač telefona i bez Google-a - BIGportal.ba\n29 Novembra, 2019 29 Novembra, 2019 098\nHuawei CEO Ren Zhengfei je ponovio svoje upozorenje vladi SAD da, jednom kada kompanijin Harmony operativni sistem postane operativan, to će imati veliki uticaj na kompanije kao što je Google i povratka više neće biti.\nHuawei je nedavno potvrdio da su američke sankcije dosta naštetile kompaniji, a ovo se posebno odnosi na nedostatak Google-ovog ključnog softvera, Play Store-a i aplikacija kao što su Search i Maps na Huawei uređajima.\nU intervjuu za CNN, Zhengfei ističe da će odluka SAD na kraju omogućiti konkurenciji da ostvari prednost ukoliko se nastavi sa sankcijama i zabranama trgovine sa američkim kompanijama. Ukoliko Huawei ne može da sarađuje sa američkim dobavljačima, moraćemo da se okrenemo alternativama, istakao je Zhengfei. Ukoliko te alternative postanu isplative, biće teško vratiti se na stare verzije saradnje, ističe on.\nPrema rečima Ren Zhengfeija, dolazak na top poziciju među proizvođačima telefona u Android svetu neće biti problem za kompaniju Huawei, samo što će sada za to biti potrebno malo više vremena.\nProšle nedelje, Ministarstvo trgovine SAD je produžilo privremenu licencu kompaniji Huawei, čime su malo ublažene restrikcije za poslovanje kineske kompanije za još 90 dana.\nOvo je 10 najiščekivanijih igara u 2020. godini


Noviteti: Fiat 124 Abarth Elaborazione - Lako do kola\nNoviteti: Fiat 124 Abarth Elaborazione\nFiat 124 Spider, italijanski rođak Mazde MX-5 Miata, je debitovao u Abarth verziji na ovogodišnjem salonu automobila u Ženevi.\nItalijanski proizvođač vozila je nedavno potvrdio da će se ovaj automobil pojaviti u prodaji i u Severnoj Americi, a kako će takva verzija izgledati je pokazao ovogodišnji salon automobila u Njujorku gde je predstavljena posebna verzija pod Elaborazione oznakom.\nIako će i američki kupci moći da dobiju svoj 124 i u standardnoj Abarth verziji, Elaborazione je bitan iz razloga što nam nagoveštava koju svu specijalnu opremu će kupci moći da dobiju preko Abartha za modifikovanje svog automobila.\nZa razliku od evropskog rođaka koji razvija 170 ks u Abarth verziji, Američka verzija i dalje nudi identičan 1.4L turbo motor sa 160 ks i 249 Nm obrtnog momenta iz standardnog 124, ali Fiat nagoveštava da nije sve u motoru.\nElaborazione donosi novi auspuh sa agresivnijim zvukom motora, zatim veće kočnice, točkove sa 17-inčnim felnama, i, na kraju, modifikovanu suspenziju. Ovaj paket opreme će da košta 3,400 dolara (oko 3,100 evra), što je identična cifra koju Mazda naplaćuje za modifikovanje MX-5 sa istom opremom preko Miata Club.\nAmerička verzija će se razlikovati od evropske i po pitanju dizajna. Na ovom kontinentu Elaborazione donosi agresivnije branike, crnu haubu i veće felne, čime na prvi pogled najavljuje da nije reč o standardnom 124.\nSlične promene je dobio i enterijer sa crvenim kožnim Recaro sedištima, aluminijskim pedalama i više standardne i opcione opreme.\nPomenućemo i da je izbor menjača manualni i automatski sa po šest brzina, a snaga se prenosi na zadnje točkove.\nDok standardan 124 Abarth treba da stigne u Ameriku na leto, na Elaborazione kupci će morati da čekaju dodatnih nekoliko meseci, a njegova cena trenutno nije poznata.\nFiatu je očajnički potreban uspešan model u Severnoj Americi, pa se nada da bi 124 i novi 500X mogli da predvode napad.\nU 2015. godini Italijanski proizvođač vozila je isporučio samo 42,410 vozila Amerikancima, što je dovoljno za samo 0.24% tržišta.


Sankcije - Dnevni list Danas\nPočetna » Sankcije » Page 3\nIran: U slučaju novih sankcija sve mogućnosti otvorene\nIranski ambasador pri UN Madžid Ravanči izjavio je da veruje da bi izglasavanje rezolucije Saveta bezbednosti o produženju embarga na oružje Teheranu doživelo neuspeh.\nEU produžila ekonomske sankcije protiv Rusije\nŠefovi država i vlada Evropske unije tokom tokom današnjeg onlajn-samita odlučili su da produže za još pola godine ekonomske sankcije protiv Rusije, koje ističu 31. jula, saopštio je predsednik Evropskog saveta Šarl Mišel na konferenciji za medije nakon sastanka.\nPiše: Beta-AFP 16. 6. 2020.\nMarko Đurić traži sankcije protiv Prištine\nDirektor Kancelarije za Kosovo i Metohiju Marko Đurić ocenio je da sinoćnja odluka vlade u Prištini o trgovinskoj blokadi, odnosno novoj potpunoj zabrani za srpsku robu, predstavlja „eskalaciju rata sa zdravim razumom koji se mesecima vodi iz Prištine.“\nIran nastavlja nuklearne aktivnosti uprkos sankcijama SAD\nIran nastavlja nuklearne aktivnosti, uprkos sankcijama koje su SAD uvele ranije ove nedelje.\nPiše: Beta-AP 29. 5. 2020.\nSAD uvele sankcije iranskom ministru unutrašnjih poslova i drugim zvaničnicima\nSAD su danas uvele sankcije iranskom ministru unutrašnjih poslova i osmorici drugih zvaničnika zbog „teškog kršenja ljudskih prava“.\nPiše: Beta-AFP 20. 5. 2020.\nIran i Sirija traže ukidanje američkih sankcija tokom pandemije korona virusa\nMinistar spoljnih poslova Irana Mohamad Džavad Zarif iskoristio je današnji sastanak s predsednikom Sirije Bašarom Asadom da pozove SAD da ukinu sankcije uvedene tim zemljama.\nPiše: Beta - AP 20. 4. 2020.\nPiše: Beta/AP 27. 3. 2020.\nPutin na sastanku G20 predložio moratorijum na ekonomske sankcije\nRuski predsednik Vladimir Putin predložio je danas „moratorijum“ na ekonomske sankcije koje pogađaju nekoliko zemalja, među kojima i Rusiju, zbog ekonomske krize izazvane pandemijom korona virusa.\nPiše: Beta-AFP 26. 3. 2020.\nPiše: Miloš. D. Miljković 6. 3. 2020.\nAmbasada Amerike u Srbiji ponovila je danas da je zabrinuta zbog činjenice da Srbija nabavlja rusku vojnu opremu i pozvala Beograd da odustane od transakcija sa Moskvom koje mogu da izazovu sankcije.\nPiše: RSE 5. 3. 2020.\nPiše: V. Jeremić 27. 2. 2020.\nStejt department: Odustati od transakcija sa Rusijom\nPozivamo sve saveznike i partnere da odustanu od transakcija sa Rusijom koje bi mogle da dovedu do uvođenja sankcija pod Zakonom o suprostavljanju američkim protivnicima kroz sankcije (CAATSA), saopštio je Stejt department u pisanom odgovoru Glasu Amerike o isporuci ruskog protivvaždušnog raketnog sistema „Pancir S“ Srbiji.\nBivši Visoki predstavnik međunarodne zajednice u BiH Volfgang Petrič izjavio je da se, po informacijama koje su mu potvrđene, u Briselu pripremaju nove sankcije protiv srpskog člana Predsedništva BiH Milorada Dodika.


Poziv na "borbu" za reket Novaka Đokovića\nZelena ulica u Lisabonu – složne komšije za ekologiju Platforma za bezbednost podataka o ličnosti\nPoziv na “borbu” za reket Novaka Đokovića\nNa turniru Teniske akademije Živković biće dodeljen potpisan reket Novakam Đokovića kao nesvakidašnji trofej. OPEN – NAISSUS 2021. je revijalni turnir koji zajedno organizuju TAŽ i Klub privrednika NAISSUS. Turnir je u kategoriji tenisera do 14 godina i zakazan je za 25. septembar u 10 sati. U slučaju potrebe, kvalifikacije će biti dan ranije, kažu organizatori.\n“Glavna nagrada, namenjena najbojem mladom niškom teniseru, biće potpisan reket Novaka Đokovića. Kupljen je od strane pomenutog kluba na donatorskoj večeri Fondacije „Deca carevi sveta“ koja je održana sa ciljem nabavke ultrazvučnog aparata namenjenog Klinici za dečije interne bolesti KC Niš.”, kažu u TAŽ-u.\nFoto – Teniska akademija Živković\nZa učešće na turniru mogu se prijaviti svi dečaci uzrasta od 10 do 14 godina. Uslov je da su registrovani članovi nekog teniskog kluba i da imaju prebivalište u Nišu. Dokazi se dostavljaju na dan turnira pre žreba, a prijave treba poslati najkasnije do 23. septembra do 12 sati na mejl: zivkovic.tenis@gmail.com. Naziv mejla treba da glasi REVIJALNI TURNIR U14, TAŽ OPEN – NAISSUS 2021. U opisu mejla je neophodno dostaviti sledeće podatke: ime i prezime, datum i godina rođenja, adresa stanovanja, naziv kluba iz koga dolazi teniser i kontakt telefon jednog od roditelja.\n“Organizacijom ovog revijalnog turnira cilj je da zajednički pošaljemo poruku o značaju sporta, kroz podsticaj najmlađim generacijama da se bave sportskim aktivnostima i razvijaju zdrave navike”, dodaju organizatori.\nIdeja je da se u narednom periodu kroz društveno odgovorni aspekt Kluba privrednika NAISSUS obezbedi i drugi „trofej“ koji će biti dodeljen na narednom turniru u kategoriji teniserki.


RAZLIKE U ZNOJENJU\nŠta uzrokuje hladan znoj, a šta onaj „topliji“ i koji je opasniji po zdravlje? Evo šta kažu lekari na ovu temu.\nPo rečima stručnjaka, znojenje može da znači dve stvari: intoksikaciju (trovanje) ili unutrašnje pregrevanje. U prvom slučaju znoj je obično hladan, u drugom topliji, a nijedna od ovih manifestacija nije bezazlena.\n„Kada je znoj hladan, svakako morateda obratite pažnju na pluća, jer može biti reč o upalnom procesu ili pogoršanju neke hronične bolesti. Tada je potrebno da odmah izmerite temperaturu, i ako je povišena, neophodno je da se obratite lekaru. To je loš pokazatelj, znak da se telo bori sa bolešću“, upozoravaju lekari.\nStručnjaci napominju i da ukoliko „izbacujete“ ogromne količine hladnog znoja to ukazuje na hiperhidrozu, što govori o tome da vam je virus napao telo i da se ono bori. Tada je veoma važno da konsultujete sa lekarom koji će predložiti dalje korake.\nPreterano znojenje može da ukazuje i na druge tegobe i složenije bolesti.\n„Preterano znojenje je bolest i najčešće je reč o problemu u endokrinom sistemu. Obično ume da bude praćeno i tahikardijom, zbog čega mnogi traže pomoć kardiologa, ali zapravo je problem u više endokrinološki“, upozoravaju lekari.\n2022-02-16T03:46:24+01:0016 фебруара, 2022|Zdravlje|


Umesto smeća zelena površina - Glas Podrinja\nMINISTARKA IRENA VUJOVIĆ POSETILA SANIRANU DEPONIJU U SOVLjAKU\nOvaj izuzetno značajan projekat za opštinu Bogatić i sve njene građane, posebno sa ekološkog aspekta posmatrano je ministarstvo finansiralo sa 29 miliona dinara, a naša opština je učestvovala sa još 6 miliona. Hvala Vladi Republike Srbije\nDivlja deponija u Sovljaku u potpunosti je sanirana sredstvima Ministarstva zaštite životne sredine i Opštine Bogatić. Lokaciju je u četvrtak posetila ministarska zaštite životne sredine Irena Vujović i uverila se u uspešnost akcije.\n-Imamo čistu površinu sa zasađenom travom na mestu gde je godinama i decenijama unazad bilo smetlište i divlja deponija. Kada smo razgovarali sa rukovodstvom Opštine ovo je bio jedan od prioritetnih problema. Kuće, ali i proizvodnja zdrave hrane su u blizini, što je za nepoverovati. Ova deponija je sanirana i rekultivisana po svetskim standardima i to je urađeno pre roka. Sada je na predsedniku Opštine, njegovom timu i građanima da sačuvaju ovu lokaciju, rekla je ministarka Vujović.\nPredsednik Opštine Bogatić Milan Damnjanović istakao je da je ovo odličan primer saradnje države i malih lokalnih samouprava.\nNa satanku sa ministrom Tomislavom Momirovićem, u Petnici, rečeno je da smo mi među prioritetnim opštinama. Imamo 210 kilometara kanalizacione mreže, dva prečišćivača\n-Ovaj izuzetno značajan projekat za opštinu Bogatić i sve njene građane, posebno sa ekološkog aspekta posmatrano je ministarstvo finansiralo sa 29 miliona dinara, a naša opština je učestvovala sa još 6 miliona. Hvala Vladi Republike Srbije, hvala resornom ministarstvu i ministarki na nesebičnoj pomoći u procesu realizacije ovog projekta, hvala izvođačima na profesionalnom pristupu i kvalitetno urađenom poslu i posebno hvala našim dragim sugrađanima iz Sovljaka na razumevanju i pruženoj podršci, rekao je predsednik Opštine Milan Damnjanović.\nOvaj projekat neće biti kraj saradnje Opštine Bogatić i Ministarstva za zaštitu životne sredine. Najavljena je i gradnja kanalizacione mreže u okviru projekta „Čista Srbija“, a početak će zavisiti od dinamike projektanata.\n-Na satanku sa ministrom Tomislavom Momirovićem, u Petnici, rečeno je da smo mi među prioritetnim opštinama. Imamo 210 kilometara kanalizacione mreže, dva prečišćivača. To je ogroman projekat, što iziskuje vreme. Nadam se da ćemo u što kraćem narednom vremenu potpisati neki predugovor za izvođenje radova, bar za ovaj deo za koji je završen projekat, naveo je Milan Damnjanović.\nJedan od ekoloških problema u Bogatiću jeste i animalni otpad. Ministarstvo je opštini dodelilo kamere kako bi pratili neodgovorne građane koje bacaju uginule životinje na mesta koja nisu za to predviđena.\n-Što se tiče transfer stanica za animalni otpad, one već postoje u Srbiji i kada opština Bogatić bude spremna neka da predlog Ministarstvu poljoprivede i to će se realizovati. Mi ćemo još pojačati video nadzor, rekla je ministarka Vujović.


Nacionalna Služba Za Zapošljavanje Smernice Za Obolele - Udruženje obolelih od reumatskih bolesti Srbije\nNacionalna služba za zapošljavanje- smernice za obolele\nMay 31, 2021 Vesti\nNacionalna služba za zapošljavanje je nastavila saradnju sa Udruženjem obolelih od reumatskih bolesti RS (ORS), koja traje već nekoliko godina i podržala je projekat “Ne odlaži – Vreme je za posao”. Nada Soković i Srđan Andrijanić su tokom onajn tribine, koja je zajedno održana 17.maja 2021.godine, članove Udruženja upoznali sa postupkom procene radne sposobnosti i merama aktivne politike zapošljavanja koje su na raspolganju nezaposlenim licma i poslodavcima. Članovi Udruženja su upoznati i sa mogućnošću da se prijave i učestvuju na prvom Virtuelnom sajmu zapošljavanja koji je Nacionalna služba za zapošljavanje organizovala 20.05.2021. godine, uz podršku globalnog programa “Migracije i razvoj”, koji u Srbiji sprovodi dugogodišnji pouzdani partner Nemačka organizacija za međunarodnu saradnju – GIZ. Na sajmu je 70 eminentnih poslodavaca ponudilo 2.800 slobodnih radnih mesta, a 7.500 tražilaca zaposlenja imalo je priliku da se u direktnom kontaktu sa poslodavcima informiše o njihovim potrebama, kao i tome koja znanja, veštine i kompetencije očekuju od kandidata za posao.\nSva lica koja imaju nekakvo stanje ili bolest koja utiču na radnu sposobnost mogu da se uključe u proces procene radne sposobnosti koji Nacionalna služba za zapošljavanje realizuje u saradnji sa Republičkim fondom za penzijsko i invalidsko osiguranje. Komisija organa veštačenja koju Fond formira procenjuje svakog podnosioca zahteva individualno. Jako je bitno da je taj postupak od 2010. godine, stupanjem na snagu Zakona o profesionalnoj rehabilitaciji i zapošljavanju osoba sa invaliditetom osavremenjen i da je uključio pored medicinskih elemenata i određene socijalne kriterijume. Suština je u tome sa se vrši procena šta određeno lice može da radi imajući u vidu njegovu struku, kvalifikacije, lične sposobnosti, afinitete i socijalni status.\nUkoliko obolela osoba nije zaposlena prvi korak je da se prijavi na evidenciju Nacionalne službe za zapošljavanje, nakon čega se podnosi zahtev za procenu radne spsobnosti, a Komisija organa veštačenja donosi nalaz, mišljenje i ocenu, na osnovu koje se donosi rešenje i eventualno utvrđuje status osobe sa invaliditetom. Komisija procenjuje da li je to lice za otvoreno tržište rada ili mu je potrebna dodatna podrška, u vidu radne asistencije ili prilagođavanja radnog mesta, a tu Nacionalna služba za zapošljavanje može da pomogne setom mera za podsticanje zapošljavanja.\nProcena radne sposobnosti\nMere podsticanja zapošljavanja osoba sa invaliditetom


DANAS POČINJE ISPLATA 100 EVRA OD DRŽAVE: Ako ste na ovom spisku, stiže vam NOVAC NA RAČUN! - Pročitaj.net\nSvi punoletni državljani Republike Srbije, koji imaju važeću ličnu kartu i prebivalište u Republici Srbiji od danas mogu da se prijave i putem kontakt – centra za isplatu jednokratne novčane pomoći u iznosu od 100 evra.\nIzgled aplikacije za prijavu\nOvo je mera podrške jer želimo da unesemo jednu dozu optimizma, da pokažemo koliko je Srbija jaka, da svako dobije po oko 12.000 dinara. To je dobro za povećanje potrošnje, likvidnosti, ali i način na koji, kao država želimo da podržimo sve građane da zajedno prođemo kroz sve ovo – rekli su iz ministarstva finansija prilikom predstavljanja ove mere podrške građanima.\nCeca uživala u Titelu: Uhvaćena sa Bogdaninom majkom, a evo kako Veljkova trudna žena sad izgleda!\nĐoković “Britanci su mi nudili pasoš, kuću, posao za roditelje, ali ne možete da prodate ono što jeste”


Rusija očekuje „političko prosvetljenje“ Londona - Sputnjik Srbija\nRusija očekuje „političko prosvetljenje“ Londona\n12:18 10.07.2018 Preuzmite kraći link\nKremlj očekuje „političko prosvetljenje“ Velike Britanije i razumno razjašnjenje situacije oko incidenta u Solsberiju i toga što je za njim usledilo, izjavio je portparol predsednika Rusije Dmitrij Peskov.\n„Sasvim nedavno, predsednik Putin je govorio da pre ili kasnije ovu stranicu treba okrenuti. Očekujemo političko prosvetljenje Velike britanije u vezi sa tim. Nesumnjivo, očekujemo razumno objašnjenje ili argumente o nedavnoj situaciji u Solsberiju i situaciji koja je usledila zbog toga“, rekao je Peskov novinarima, odgovarajući na pitanje da li je moguća normalizacija rusko-britanskih odnosa nakon smene šefa britanske diplomatije.\nJuče je ministar inostranih polova Velike Britanije Boris Džonson podneo ostavku zbog nesuglasica sa premijerkom Terezom Mej oko „bregzita“. Novi šef MIP-a je Džeremi Hant.


Rekonstruisana pruga Topčider-Rakovica-Resnik – GALEB | Dobro došli na web sajt komanije Galeb\nRekonstrukcija pruge Topčider – Rakovica – Resnik u dužini oko sedam i po kilometra je završena a svi uređaji na ovoj deonici sada su u punoj funkciji. Na rekonstrukciji i modernizaciji ove deonice angažovana je naša kompanija “Galeb Signalizacija” u okviru radova na signalno-sigurnosnim postrojenjima. Uradili smo demontažu, reparaciju, proizvodnju novih, montažu i ispitivanje signalno-sigurnosnih uređaja. Ugradili smo 13 kombinovanih pružnih baliza, 62 elektropostavne sprave, više od 50 relejnih grupa i ramova, kao i preko 30 svetlosnih signala.\nNaši proizvodi zadovoljavaju sve važeće propise i standarde o bezbednosti i pouzdanosti. Kvalitet proizvoda “Galeb Signalizacije” potvrđen je 40-godišnjim iskustvom u ovoj oblasti i mnogobrojnim referencama koje imamo na železnicama Srbije, Crne Gore, Makedonije i drugih zemalja. Permanentnim ulaganjem u savremenu tehnologiju, saradnjom sa vodećim svetskim kompanijama, proizvodimo modernu signalno-sigurnosnu opremu za železnicu.


Novine u setu predloga finansijskih zakona | Paragraf\nOdbor Narodne skupštine Republike Srbije za evropske integracije usvojio je u načelu više predloženih zakona iz oblasti finansija čije su izmene usklađene sa evropskim standardima i pravilima, a među njima su i Predlog zakona o računovodstvu i Predlog zakona o izmenama i dopunama Zakona o osiguranju depozita.\nPored toga, u načelu su usvojeni i Predlog zakona o izmenama i dopunama Zakona o porezu na dodatu vrednost, Predlog zakona o kontroli državne pomoći, Predlog zakona o reviziji, Predlog zakona o otvorenim investicionim fondovima sa javnom ponudom, kao i Predlog zakona o alternativnim investicionim fondovima.\nPrema rečima Dušice Stojanović iz Ministarstva finansija, osnovni razlozi za donošenje izmena i dopuna Zakona o PDV-u jesu stvaranje povoljnijih uslova za unapređenje opšteg interesa zajednice, kao i usaglašavanje sa propisima Evropske unije.\n"To je u vezi sa daljim unapređenjem poslovnog ambijenta za domaće i strane privredne subjekata", rekla je Stojanović.\nPredsednik Komisije za kontrolu državne pomoći Vladimir Antonijević je povodom Predloga zakona o kontroli državne pomoći rekao da se tim zakonom ostvaruje operativna nezavisnost Komisije i da će skupština birati članove saveta, odnosno predsednika tog tela.\nKada je reč o Predlogu zakon o računovodstvu uvodi obavezu razvrstavanja grupa pravnih lica. Malim pravnim licima se smanjuje broj finansijskih izveštaja, dok se za velika zahteva i nefinansijski izveštaj koji se odnosi na dodatne informacije u poslovanju kompanija, između ostalog, i sa aspekta zaštite životne sredine.\nPredlogom zakona o reviziji izmešta se kontrola kvaliteta rada revizora sa Komore na Komisiju za hartije od vrednosti. Kako su naveli predstavnici Ministarstva finansija, ne može se više dozvoliti da organizacija sama sebe kontroliše.\nPrema dostupnim podacima, u periodu od 2016. godine do danas izrečeno je 38 mera revizorima i društvima za reviziju, a bilo je i onih najtežih, oduzete su dve dozvole za rad i tri licence. U Ministarstvu finansija kažu da je zbog zaštite javnog interesa neophodno da se revizori pridržavaju Zakona o reviziji, jer se u suprotnom, mogu pojaviti potencijalni problemi u vezi sa budžetom Srbije i radom kompanija.\nIzmene i dopune Zakona o osiguranju depozita treba da poboljšaju sistem osiguranja depozita u Srbiji, a jedna od novina je uvođenje mogućnosti obračuna premije osiguranja na bazi procene odnosno ocene nivoa rizika koje preduzimaju banke u svom poslovanju sa ciljem da ostvare veći profit.\nKako objašnjavaju u nadležnom ministarstvu, one banke koje su sklonije većem apetitu prema riziku u svom poslovanju plaćaće nešto višu premiju na osiguranje depozita.\nTakođe, prilagođava se osnovica za obračun same premije. Ranije je to bio ukupan zbir svih kategorija depozita koja se osiguravaju, a sada se on prilagođava sa standardima EU i dominantnom praksom u svetu da se premija osigurava na nivo garantovanih depozita.\nOstale su dve neusaglašenosti - da se osigurani iznos sa 50.000 evra poveća na 100.000 evra i da se u sistem osiguranja depozita uključe i velika pravna lica.


Brend poslodavca - EOS u Srbiji\nEOS: pouzdani poslodavac\nPostanite član dinamičnog tima koji brzo raste\nEOS Grupa je vodeći međunarodni pružalac individualnih usluga koje se odnose na čitav životni ciklus odnosa s klijentom – od zadobijanja klijenta do procesa elektronskog plaćanja i na kraju do naplate potraživanja i faktoringa. Mi znatno doprinosimo funkcionisanju svetskih ekonomija pomažući kompanijama da osiguraju svoju likvidnost. Kao član Otto Grupe, EOS u svojoj grani delatnosti neprekidno postavlja visoke etičke i standarde ozbiljnosti i istrajnosti.\nKao član ove uspešne Grupe koja brzo napreduje EOS Matrix Srbija pruža svojim zaposlenima sjajnu sredinu za razvoj njihovih veština i priliku da budu članovi ovog svetski uspešnog tima.\nZaposleni u EOS-u poštuju vrednosti\nSvoje ponašanje prema klijentima i zaposlenima odredili smo prema EOS vrednostima i EOS misiji i viziji, objašnjenju visokih standarda koje postavljamo sebi.\nPouzdan, pun uvažavanja i razumevanja: kad ste zaposlen u EOS-u, Vi posedujete osobine koje čine našu korporativnu kulturu takvom kakva jeste i pomaže nam da pronađemo najbolja rešenja za naše klijente.


U okviru hotelsko-turističkog kompleksa "Izvor" u Aranđelovcu, u petak 26. jula 2013. godine u 16 časova počeće koncert Vlade Georgieva na prostoru akva parka.\nVremenske prognoze obećavaju sunčano i toplo vreme, a organizatori zabavu za pamćenje. Karta po ceni od 1000 dinara za odrasle i 500 dinara za decu do 15 godina važe za koncert i celodnevni boravak u akva parku od 10 do 19 časova.\nNa taj način, svi posetioci moći će tokom celog dana da uživaju na najvišim toboganima u Srbiji i da se relaksiraju u prirodnoj mineralnoj vodi koja se nalazi u svim bazenima, a potom da budu deo atmosfere svojstvene Vladi Georgievu.\nZa sve zainteresovane organizovan je prevoz "BS tours"-a sa polaskom iz Beograda.


20.09.2020. 20:27h 20.09.2020. 20:27h\nCeremonijom svečanog otvaranja i dodelom nagrada za životno delo „Mali princ“ večeras je u subotičkom Dečjem pozorištu počeo 27. Međunarodni festival pozorišta za decu. Nagrade za životno delo „Mali princ“ dodeljene su piscu, dramaturgu i reditelju Vladimiru Andriću i bugarskom reditelju Slavču Malenovu, za izuzetan doprinos razvoju kulture i scenske umetnosti za decu. Publiku i goste Festivala pozdravili su gradonačelnik Subotice Stevan Bakić i pokrajinski sekretar za kulturu, javno informisanje i odnose sa verskim zajednicama Dragana Milošević.\nObraćajući se u ime grada Subotice, osnivača Međunarodnog festivala pozorišta za decu, gradonačelnik Bakić je istakao značaj održavanja ovog 27. festivala uprkos okolnostima zbog pandemije korona virusa.\n„Umetnost je posebno važna kada je čovečanstvo suočeno sa ovako teškim iskušenjima. Ona nas teši, bodri i nadahnjuje da istrajemo u borbi sa svim problemima. Pozorišna umetnost za decu, kao velika radionica mašte i igre, posebno je dragocena, jer je usmerena na generacije koje će naslediti jedan drugačiji svet, za čiju obnovu i osmišljavanje će trebati mnogo kreativnosti”, naglasio je Stevan Bakić.\nPandemija novog korona virusa, rekao je, onemogućila je da u Suboticu dođu naši prijatelji iz daleke Kine, Irana, Argentine i mnogih drugih zemalja, ali ćemo ipak, uprkos okolnostima koje prete da nas izoluju, graditi još snažnije zajedništvo sa njima.\n„Posredstvom savremenih tehnologija uživaćemo u nekim od njihovih predstava. Na našu radost, gosti iz Slovenije su uspeli da dođu, a njihova predstava će večeras i otvoriti festival. Poštujući sve mere zaštite od zaraze, okosnicu programa ove godine činiće dečja pozorišta iz Srbije, što će biti prilika da se osnaže i domaće umetničke veze i oživi domaća scena pozorišta za decu”, istakao je gradonačelnik Bakić.\nOn se u ime svih građana Subotice i u svoje lično ime zahvalio na pomoći u realizaciji Festivala Ministarstvu kulture i informisanja i Pokrajinskom sekretarijatu za kulturu, informisanje i odnose sa verskim zajednicama.\n„Čestitam dobitnicima nagrada i pozdravljam sve naše drage goste koji su uspeli da dođu, želeći im srdačnu dobrodošlicu u naš grad. Jednako pozdravljam i one koji neće biti fizički sa nama, ali koji će pružiti nama i našoj deci veliku radost i osećaj bliskosti prijateljskim državama i narodima, od kojih smo samo privremeno razdvojeni”, rekao je gradonačelnik Bakić.\nPokrajinski sekretar za kulturu, javno informisanje i odnose sa verskim zajednicama Dragana Milošević istakla je da je veoma lako biti na toj funkciji pogotovo kada je Subotica u pitanju, jer je ona jedan od vodećih kulturnih centara.\n„Ono što čini svakako posebno zadovoljstvo jeste da ovaj međunarodni festival već više od četvrt veka okuplja čitav svet i dovodi ga baš u Suboticu, u našu državu. Veoma je važno da nakon svih ovih uslova, kada je kultura, nažalost, morala da zaustavi svoj rad nastavimo kontinuitet onoga što je zapravo očuvanje ne samo srpske već i svetske kulturne baštine. Čestitam vam i želim vam da od Subotice napravite još veću kulturnu stanicu Srbije”, rekla je Dragana Milošević..\nGlavni program Festivala otvoren je u 18.00 časova, na sceni „Jadran“ Narodnog pozorišta predstavom „To je Ernest“ lutkarskog pozorišta „Nebo“ iz Slovenije.\nFestival se u organizaciji Otvorenog univerziteta Subotica održava od 20. do 24. septembra.


Društvo Autor:Milena Ilić Mirković19. jan. 202210:45 > 13:15\nSve veći broj hotela i apartmana poslednjih godina zauzima površinu turističkog centra Divčibare. Međutim, izgradnja prateće infrastrukture kaska što je u poslednje dve godine rezultiralo izgradnjom kanalizacije i njenim izlivanjem u reku Belu Kamenicu, koja teče kroz strogi prirodni rezervat Velika pleć - Vražji vir.\nEkspanzija gradnje bez adekvatne infrastrukture\n„Divčibare dugo imaju problem sa kanalizacijom i infrastrukturom, ali ne zbog toga što nije postojao plan, njega je bilo. Problem je nastao jer lokalna samouprava u prethodnih nekoliko decenija uopšte nije ulagala u infrastrukturu, a sticajem tržišnih okolnosti je došlo do ekspanzije gradnje. U poslednjih pet godina je na Divčibarama izgrađeno dosta objekata, a to je od strane javnih ulaganja praćeno vrlo sporadično i sporo“, objašnjava Maksimović.\n„Tada su se svi veliki objekti, koji ispuštaju fekalne vode, skinuli sa septičkih jama i napravili mrežu koja nema sistem za prečišćavanje voda, već sva otpadna voda koncentrisano zagađuje reku Belu Kamenicu, koja je deo zaštićenog područja“ , kaže arhitekta.\n„To je bila i dobra prilika da se preispita izgradnja na Divčibarama, da se isprave manjkavosti postojećeg Plana, da se definišu određeni urbanistički parametri, čiji nedostatak su neki investitori zloupotrebljavali. Međutim, to je sve moglo da bude postignuto manjim izmenama, a praktično je napravljen novi plan, izmenjeno je više od 50 odsto teksta“ ,priča Maksimović.\nMihajlović: Na zahtev građana se zastalo sa projektom „Jadar“\nCrkva je na više mesta investitor izgradnje mini-hidroelektrane\n„Tresave su retka, vredna prirodna staništa i prema uslovima Zavoda za zaštitu prirode zabranjeno je da se u njihovoj zoni nešto gradi. Međutim, na jednom mestu na Divčibarama bi baš kod preko tresave trebalo da prođe jedna kanalizaciona cev“, upozorava urbanista.


Potvrđena druga optužnica za zločin u Srebrenici - Klix.ba\nBiH Potvrđena druga optužnica za zločin u Srebrenici\nSud BiH potvrdio je optužnicu protiv Zdravka Božića, Mladena Blagojevića, Željka Zarića i Zorana Živanovića.\nSud BiH je u četvrtak navečer potvrdio optužnicu protiv Zdravka Božića, Mladena Blagojevića, Željka Zarića i Zorana Živanovića koji se terete da su počinili zločin nad Bošnjacima nakon pada UN zaštićene enklave Srebrenica u julu 1995. godine.\nOptuženi Zdravko Božić, Mladen Blagojević, Željko Zarić i Zoran Živanović se terete da su kao pripadnici jedinice vojne policije Bratunačke lake pješadijske brigade Vojske Republike Srpske, u julu 1995. godine učestvovali u nezakonitom pritvaranju, ubistvima i prisilnom premještanju civila Bošnjaka, nakon ulaska snaga VRS u Srebrenicu.\nOptuženi se, također, terete da su učestvovali u obezbjeđivanju lokacija na kojima su nakon pada Srebrenice držani zarobljeni muškarci, i da su lično učestvovali u ubistvima zatvorenika, kao i da su bili prisutni kada su drugi pripadnici vojske i policije RS vršili ubistva zatvorenika.\nVršeći progon, ubistva, prisilno preseljenje stanovništva i zatvaranje optuženi su, smatra državno tužilaštvo, počinili krivično djelo zločin protiv čovječnosti\nZdravku Božiću i Mladenu Blagojeviću pritvor je određen nakon deportacije iz Sjedinjenih američkih država u junu i novembru 2006. godine, dok su Živanović i Zarić uhapšeni na teritoriji BiH sredinom decembra i nalaze se u privoru.\nprije 17h 37m 82\nprije 16h 37m 150\nprije 20h 35m 43\nprije 17h 28m 135


Elizabeth Olsen, Anton Yelchin i Dakota Fanning pregovaraju oko filma „Very Good Girls“ Prolog\nElizabeth Olsen je pristupila konačnim pregovorima vezanim za novi film „Very Good Girls“, zajedno sa Dakota-om Fanning i Anton-om Yelchin-om.\nAko se dogodi da potpišu, Fanning i Olsen-ova će igrati najbolje prijateljice, koje žele da izgube nevinost tokom leta nakon maturiranja. Međutim, njihova lojalnost, ubrzo postaje rivalstvo onda kada se zaljube u istog momka, koga bi trebao da igra Yelchin.\nO ovom filmu još kruže i priče da govori o ženskoj seksualnosti i prijateljstvu kakvo nismo ranije videli. Ove devojke će uskoro postati prave žene, ali jednostavno moraju da prođu kroz ovu „borbu“ i da se uhvate u koštac sa pravim životom.\n„Very Good Girls“ će se snimati tokom juna meseca u Nju Jorku, a nama ostaje da se nadamo da će ovaj film biti zaista odličan.\n'Interstellar' očarao publiku širom sveta, već zaradio više od 300 miliona dolara\nVilin grad – bioskopski program od 12. do 18. jula\nVeliki aplauz i srce za Đuzu\nMargo Robi igra grubu igru u insertu iz filma 'Terminal'


Goznalo, igraćeš za Juve možda samo još večeras\nČim se završi sezona kreću razgovori oko prekida saradnje\nKrajnje čudna situacija u Torinu. Gonzalo Iguain večeras igra u startnoj postavi Juventusa u revanš utakmici protiv osmine finala Lige šampiona protiv Liona, ali bi vrlo lako moglo da se dogodi da to ujedno bude i njeg poslednji meč u dresu Stare dame.\nKako piše Gazeta delo Sport, iskusni Argentinac će najverovatnije napustiti Staru damu na kraju ove sezone, jer je raskid ugovora između dve strane >> Pročitaj celu vest na sajtu MozzartSport.com << najverovatnije rešenje kada je u pitanju njegova budućost u Torinu. Neophodno je da dve strane prethodno pronađu "ekonomski sporazum" i dogovor po kojem bi došlo do sporazumnog raskida saradnje.\nOd onog trenutka kada je prestao da rešeta mreže Iguainova plata je postala značajno opterećenje za klupsku kasu. Argentinac u ovom trenutku godišnje zarađuje 7.500.000 evra i do kraja ugovora mu je ostalo još godinu dana. To znači da pregovori o raskidu neće biti nimalo lagani za Juventus.\nGazeta nakon eventualnog raskida navodi da bi Iguain mogao čak i da završi karijeru. Mada, uvek će se pojaviti otvorena opcija za odlazak u MSL ili se možda otvori opcija odlaska u Španiju ili Argentinu. U svakom slučaju, Iguain je ušao u završnu fauzu karijere, već dugo se bori sa fizičkom kondicijom koja je uticala i na pad forme i realizaciju.\nIguain je u Juventus stigao 2016. godine iz Napolija za obeštećenje od 90.000.000 evra, a u protekle četiri sezone dva puta je išao na pozajmice, jednom u Milan i jednom u Čelsi. Za Juventus je odigrao 147 utakmica u svim takmičenjima i postigao 66 golova.\nJuventus večeras u Torinu juri minimalni zaostatak iz prvog meča protiv Liona (0:1), ali daleko od toga da će mu biti lako da se domogne četvrtfinala.


Kompanija Imlek uložila oko 700.000 evra za nabavku novih cisterni za prevoz sirovog mleka – Moji brendovi\nKompanija Imlek uložila oko 700.000 evra za nabavku novih cisterni za prevoz sirovog mleka\nBeograd, 7. jun 2016. godine – Kompanija Imlek nastavlja sa ulaganjima u obnovu i modernizaciju vozila namenjenih sakupljanju i prevozu sirovog mleka i u te svrhe uložila je oko 700.000 evra. Vredna nabavka obuhvatila je kupovinu najsavremenija četiri Volvo FM 62R kamiona autocisterne kao i tri prikolice visokopozicioniranog poljskog proizvođača Romex. Napredne karakteristike i pouzdani bezbednosni sistemi novih vozila omogućiće efikasno sakupljanje i siguran prevoz sirovog mleka od koga se prave Imlekovi proizvodi vrhunskog kvaliteta.\nPored toga što sva vozila zadovoljavaju stroge higijenske standarde, opremljena su i najmodernijim kompjuterskim sistemom za preuzimanje i merenje, kao i laboratorijom koja vrši uzorkovanje mleka svakog pojedinačnog dobavljača. U cilju što boljeg kontrolisanja celokupnog procesa transporta, jedno od kupljenih vozila poseduje GPRS sistem direktnog prenosa podataka koji omogućuje praćenje rada i perfomansi sistema u realnom vremenu. Zahvaljujući uspešnoj saradnji sa kompanijom Volvo, obezbeđeno je redovno i vanredno održavanje čime se garantuje visoka pouzdanost kupljenih vozila.\nKompanija Imlek kao regionalni lider mlečne industrije jedinstvena je po hladnom lancu koji je u potpunosti zatvoren, od mesta prijema sirovog mleka do prijemne rampe, čime se eliminiše svaka mogućnost kontaminacije. U skladu sa tim, u poslednje vreme izdvojila je preko tri miliona evra za višestruke investicione aktivnosti kojima se značajno unapređuje celokupan otkupni proces. Nabavkom vozila koja su u skladu sa Euro 6 standardom, osigurana je minimalna emisija ugljen-dioksida i time se ponovo potvrđuje opredeljenost kompanije ka očuvanju životne sredine.


Za zdrav izmet plaćaju 150 eura sedmično |\nZa zdrav izmet plaćaju 150 eura sedmično\nPosted on 12 Aprila, 2018 by ka5an\nAustralijski centar za bolesti organa za varenje traži ljude sa zdravim izmetom kako bi transplantirali mikroorganizme iz njihovih fekalija i pomogli ljudima s medicinskim problemima, a za to i plaćaju.\nPostoji naravno uslov da je stolica savršeno zdrava, a u ishrani donora ne smije biti kukuruza, šunke, kobasica, školjki i antibiotika. Također, donori moraju živjeti udaljeni najviše sat vremena od centra jer fekalije treba da budu “sveže”, prenosi “Daily Telegraph”.\nPotražnja je velika, a lista donora je jako mala i ne zadovoljava ni dio potreba koje imaju, pa je Australijski centar odlučio da plati ljudima koji su spremni da doniraju stolicu i to po jednoj isporuci oko 30 eura, a može se doći pet puta sedmično.\nMikroorganizmi iz stolice mogu pomoći cijelom nizu medicinskih problema, među kojima su i multipla skleroza i hronična dijareja, zbog čega ne čudi da ljekari na ovakav način podstiču ljude na doniranje fekalija.\nVoren Bafet čuva keš, siguran u novu svjetsku ekonomsku krizu


Projekat CeLUS ima za cilj da edukuje sve zainteresovane za likovnu i vizuelnu umetnost, načine njihove primene u savremenim vizuelnim komunikacijama i životu.\nOsmišljen kao mesto i prostor u kome bi se polaznici aktivirali na polju vizuelne i likovne kreativnosti i time obogatili preterano industrijalizovani život u Kragujevcu, ali i šire.\nVremenom su se definisale tri grupe polaznika: mlađi CeLUS, srednji CeLUS i veliki CeLUS. Grupe polaznika su oformljene starosnom metodom koja nije čvrsto definisana, već u skladu sa individualnim potrebama moguća je kombinacija grupa polaznika.\nNastava u grupi veliki CeLUS grupa se vremenom profilisala kao profesionalna pripremna nastava kandidata za prijemne ispite na umetničkim fakultetima i srednjim školama. Zahvaljujući velikom broju upisanih kandidata tokom godina, u grupu veliki CeLUS dolaze u začajnom broju i kandidati iz gradova i mesta u okruženju Kragujevca (Kraljevo, Čačak, Gornji Milanovac itd). Ovoj grupi se često pridružuju i stariji polaznici, autodidakti, koji žele da unaprede svoje znanje iz oblasti likovnih i primenjenih umetnosti i dalje razvijaju svoju kreativnost.\nGrupe mlađi CeLUS i srednji CeLUS svoje aktivnosti baziraju na edukovanju dece, mlađeg i srednjeg uzrasta. Uz kvalitetno druženje i kreativnu atmosferu deca se usmeravaju na prave tehnike i materijale za likovno izražavanje uz individualizovani rad, ali i na pojmove iz istorije i teorije umetnosti koji će im značiti u razvoju likovno-kreativnog napredovanja. Pored navedenog polaznici uče i o istoriji umetnosti u skladu sa uzrastom i interesovanjima, posećuju muzeje i galerije te učestvuju na domaćim i međunarodnim likovnim konkursima na kojima su do sada postigli zapažene rezultate.\nProjekat CeLUS su osmislili i vode:\ndr Vojislav Ilić, docent na predmetima Metodika nastave likovne kulture\ndr um. Bojan Otašević, redovni profesor na predmetima Crtanje i slikanje\nsa svojim saradnicima\nĐorđe Alempijević, nastavnik likovne kulture\nMinja Radašinović, student Likovne umetnosti\nSvi saradnici koji su do sada bili angažovani u CeLUS-u i danas su vrlo aktivni likovni i primenjeni umetnici i danas sarađuju sa CeLUS-om.


četnici | Web-Tribune.com\nHome / Tag Archives: četnici\nSNIMAK ČETNIKA I BALIJA KOJI JE ZAPALIO INTERNET I POKAZAO SAV BESMISAO RATA: „Ginemo ovde za nečije ideale, Karadžića i Izetbegovića, ko od nas ostane živ, opet ćemo zajedno piti u kafani!“ (VIDEO)\n2. juna 2016.\tZANIMLJIVOSTI 2\nSnimak susreta vojnika Armije BiH i vojske Republike Srpske koji pokazuje sav besmisao rata, ponovno se širi društvenim mrežama. Protagonisti su se susreli tokom razmene zarobljenika u mestu Kasatići kod Hadžića 25. januara 1993. godine, a iako su na suprotnim stranama uputili su dobre želje jedni drugima. – Ginemo ovde …\nPrihvati izazov s hiljadama ljudi širom sveta i dovedi svoje telo u formu Izdržaj ili daska je jedna od najefikasnijih vežbi za jačanje centralnog dela tela. Početnicima verovatno izgleda toliko jednostavno da je često preskaču. Plank će vam otopiti više masnih naslaga od trbušnjaka, ojačati dubinske i spoljne mišiće leđa …


Oglasili se iz "Moje apoteke": „Ovo je istina o poskupljenju medicinskih maski i zdravstvenom stanju vlasnika apoteka“\nOglasili se iz “Moje apoteke”: „Ovo je istina o poskupljenju medicinskih maski i zdravstvenom stanju vlasnika apoteka“\n– Zbog raznih neistinitih navoda koji su se ovih dana pojavili na društvenim mrežama i putem nekoliko medija, smatramo da je bilo neophodno upoznati javnost sa činjenicama, kako bi se trenutna situacija prestala zloupotrebljavati protiv gdina Kujundžića lično, kao i protiv zdravstvene ustanove čiji je vlasnik. Ukoliko se klevete i lažni navodi budu i dalje plasirali u javnost, bićemo primorani da podnesemo krivičnu prijavu, te da istinitost istih dokazujemo na sudu – poručuju iz ZU “Moja apoteka”.\nU posljednjih nekoliko dana pojavile su se brojne informacije o ZU „Moja apoteka“ u vezi sa poskupljenjem usluga i medicinskih maski, ali i zdravstvenog stanja vlasnika ovog lanca apoteka Strahinje Kujundžića.\nTim povodom su se oglasili iz „Moje apoteke“, a njihovo saopštenje prenosimo u cjelosti:\n– Zdravstvena ustanova MOJA apoteka je u posljednjih nekoliko dana izložena raznim spekulacijama i klevetama u vezi sa poskupljenjem usluga i medicinskih maski. Stoga osjećamo potrebu i imamo moralnu dužnost prema našim vjernim kupcima, pacijentima, kolegama, poslovnim saradnicima i svima ostalima da iznesemo vjerodostojne činjenice u vezi sa tim, kao i jedine istinite navode kada je u pitanju zdravstveno stanje gdin-a Kujundžića, vlasnika ZU Moja apoteka.\nPrateći situaciju u svijetu i regionu, ZU MOJA apoteka obezbijedila je višestruke količine medicinskih maski i prije pojave korona virusa u Republici Srpskoj. Međutim, novonastalom situacijom rasprodate su sve količine u nenadano brzom roku, a u skladu sa nabavnim cijenama ranije pomenutih zaliha.\nBitno je istaći da je situacija sa nestašicom maski nešto što je zadesilo čitav region, te da su se kasnije “sporne” cijene formirale u skladu sa ulaznim cijenama dobavljača. Kao potvrdu za ovu tvrdnju posjedujemo zapisnike tržišne inspekcije koja je obišla mnoge naše poslovne jedinice u više gradova i opština, te utvrdila da su cijene ispravno kreirane.\nTakođe, ovim putem saopštavamo da je gdin-u Strahinji Kujundžiću, vlasniku ZU MOJA apoteka, početkom prošle sedmice, nažalost utvrđena pozitivnost na virus korona, te da se trenutno nalazi u kućnoj izolaciji, dobrog zdravstvenog stanja.\nIstina je da se gdin Kujundžić u četvrtak 5. marta vratio sa godišnjeg odmora iz inostranstva, kada uredbe o obaveznoj izolaciji nisu bile donesene. Međutim, nakon javljanja prvih simptoma prehlade i činjenicom da je doputovao iz EU, savjesno se javio nadležnim institucijama gdje se podvrgao testiranju, nakon čega mu je određen karantin i utvrđen COVID-19. Sve osobe i poslovni saradnici sa kojima je bio u kontaktu, od povratka sa puta do pojave prvih simptoma, obaviješteni su, te se trenutno nalaze u izolaciji (shodno propisima), dobro se osjećaju i nemaju simptome virusa.\nZbog raznih neistinitih navoda koji su se ovih dana pojavili na društvenim mrežama i putem nekoliko medija, smatramo da je bilo neophodno upoznati javnost sa činjenicama, kako bi se trenutna situacija prestala zloupotrebljavati protiv gdina Kujundžića lično, kao i protiv zdravstvene ustanove čiji je vlasnik. Ukoliko se klevete i lažni navodi budu i dalje plasirali u javnost, bićemo primorani da podnesemo krivičnu prijavu, te da istinitost istih dokazujemo na sudu.\nSmatramo i vjerujemo da ćemo zajedničkim snagama, poštujući zakone i odredbe Vlade RS i Štaba za krizne situacije uspješno prevazići proglašenu vanrednu situaciju i spriječiti širenje virusa korona u našoj zajednici.\nKao i do sada, bićemo na usluzi naših građana i truditi se da u potpunosti odgovorimo njihovim potrebama i zadacima koje nalaže naša struka, te profesionalna i lična odgovornost – saopšteno je iz ZU „Moja apoteka“.


Šojgu: Vojna saradnja sa Kinom doprinosi učvršćivanju mira - Sputnjik Srbija\n14:06 23.11.2016 (osveženo 14:20 23.11.2016) Preuzmite kraći link\nVojna saradnja Rusije i Kine doprinosi učvršćivanju mira i stabilnosti na evroazijskom kontinentu i nije upereno ni protiv koga, izjavio je ruski ministar odbrane Sergej Šojgu.\n„U svetlu nestabilnosti svetske politike važno je da Rusija i Kina pokazuju spremnost da štite svet i da doprinose učvršćivanju svetske bezbednosti. Takođe, naša saradnja nije uperena ni protiv koga, ne nosi nikakvu pretnju, već doprinosi očuvanju mira i stabilnosti na evroazijskom kontinentu, pa i šire“, rekao je on.\nŠef ruskog odbrambenog sektora je ocenio da je vojno-tehnička saradnja dveju zemalja orijentisano na povećanje potencijala kako bi se pružio odgovor na savremene izazove i pretnje, a to je pre svega međunarodni terorizam.\nŠojgu je podsetio da se ruski predsednik Vladimir Putin tokom ove godine već pet puta sreo sa svojim kineskim kolegom Si Đinpingom, te da su odnosi između dveju zemalja na izuzetno visokom nivou i nastavljaju aktivno da se razvijaju.\nOn je takođe pozdravio poziv Kine da na njenoj teritoriji organizuje Međunarodne vojne igre u 2017. godini, dodavši da će to doprineti porastu popularnosti tih vežbi.\npretnja, saradnja, vojska, Sergej Šojgu, Kina, Rusija


Državna matura - Objektivna procena znanja i lakši upis na fakultete - EU Delegacija u Srbiji\nBy Nebojsa objavljeno\t 16/10/2020 Vesti\nUčenici iz preko sto srednjih škola širom Srbije imaće krajem oktobra priliku da vide kako će izgledati državna matura, kroz prvo pilotiranje završnog ispita.\nNovi model završnih ispita biće uveden od školske 2021/2022. “Probna matura” održaće se u 50 gimnazija, 48 srednjih stručnih škola i tri srednje umetničke škole, a proveravaće se kvalitet ispitnih zadataka i deo procedura koje se sprovode u školama u toku sprovođenja mature. Cilj je da se na vreme uoče i otklone eventualni propusti i nedostaci, ali i da se učenici upoznaju sa načinom provere znanja i ispitnim zadacima.\nŠef Delegacije Evropske unije u Srbiji, ambasador Sem Fabrici, ističe da je ovo jedan od ključnih momenata projekta kojim EU podržava uvođenje državne mature u srednjem obrazovanju u Srbiji. Naglašava da je ovo važan korak za usaglašavanje sistema obrazovanja sa evropskim standardima a sa ciljem modernizacije obrazovanja.\n„Retko projekti imaju ovako dubok efekat na čitav sistem obrazovanja: Njime se povećava kvalitet obrazovanja, jer će pružiti povratnu informaciju o kvalitetu rada srednjih škola i srednjeg obrazovanja uopšte. Na osnovu tih informacija može se dalje ulagati u aktivnosti koje će voditi ka povećanju kvaliteta obrazovanja. Istovremeno, sisterm obrazovanja će biti pravedniji, jer se stvaraju ravnopravne prilike za mlade ljude da polažu jedinstven ispit, koji omogućava objektivnu proveru njihovih znanja i kompetencija. Imaće ravnopravniji pristup fakultetima i nastavku akademske karijere nakon srednje škole.“, naveo je ambasador Fabrici.\nMladen Šarčević, ministar prosvete, nauke i tehnološkog razvoja, ocenio je da ovaj trenutak predstavlja prekretnicu u kvalitetu obrazovanja u Srbiji.\n“Nakon ovako položene mature, učenici imaju šansu da apliciraju na sve fakultete, u zemlji i inostranstvu, i značajno im se menja pozicija. Na dobiti je cela država – sve će moći da se vidi i ostaje da se prati ono što još nije urađeno. Državna matura kao veza između visokog i srednjeg obrazovanja, uz platne razrede su dve najvaznije poluge reforme obrazovanja u Srbiji, i dugujemo veliku zahvalnost Evropskoj komisiji koja je ovo prepoznala i koja ulaže značajna sredstva”, izjavio je Ministar Šarčević.\nAnaliza trenutnog koncepta polaganja završnog ispita iznosi niz razloga koji opravdavaju uvođenje sistema maturskog ispita na državnom nivou: učenici završne godine srednjeg obrazovanja moraju da se pripreme za maturu i istovremeno za konkursni prijemni ispit na fakultet- što predstavlja veliki napor. Matura se ne sprovodi na nacionalnom, već na školskom nivou a praksa školskih matura nije standardizovana – postoje značajne razlike u pogledu sadržaja, procedura i kriterijuma ocenjivanja, tako da ne može zameniti postojeće prijemne ispite za upis na visoko obrazovanje.\nTakođe, zbog nedostatka standardizovanog završnog ispita u srednjem obrazovanju, svaki fakultet organizuje svoje prijemne ispite, kao i pripremne kurseve, koje finansiraju studenti i njihovi roditelji. Kako ni prijemni ispiti nisu standardizovani, zahtevi za polaganje ispita se razlikuju od fakulteta do fakulteta. Budući studenti se neretko, da bi povećali šanse za upis, odlučuju da polažu prijemne ispite na dva ili više fakulteta, što povećava njihove obaveze, vreme i troškove.\nVođa tima Projekta državne mature, Gregor Mohorčič, kaže da je pilot matura, kao i kasnije zvanično polaganje završnog ispit, osmišljeno kao inkluzivan proces.\n„Prvim pilotiranjem biće obuhvaćeni pripadnici nekoliko nacionalnih manjina -testovi će biti prevedeni na maternje jezike. Odabranim uzorkom biće obuhvaćeni i učenici sa invaliditetom i smetnjama u razvoju, za koje će i na pilotiranju, kao i na pravoj maturi, biti prilagođavani uslovi polaganja ispita. Nakon završenog pilotiranja, testovi će biti dostupni svim školama“, naveo je Mohorčič.\nUvođenje mature je složena reforma koja uključuje mnoge zainteresovane strane. Od vitalne je važnosti osigurati kredibilitet sistema i poverenje javnosti u njegove ishode. To će se postići rešavanjem svih pravnih, institucionalnih i logističkih pitanja i obaveštavanjem javnosti o planiranim koracima. Naročito đaci i njihovi roditelji treba da budu informisani I svesni prednosti novog sistema. EU podržava Srbiju u sprovođenju ove reforme, u skladu sa dobrim praksama iz regiona i EU.\nEU je opredelila 3,7 miliona evra kako bi pomogla Srbiji da uvede završni ispit u srednjem obrazovanju kroz Projekat državne mature “Unapređenje kvaliteta obrazovanja kroz uvođenje ispita na kraju srednjeg obrazovanja”, a u partnerstvu sa Ministarstvom prosvete, nauke i tehnološkog razvoja. Počev od januara 2019. tokom tri godine, Projekat pruža podršku ustanovama sistema da pripreme, isprobaju i uvedu standardizovane završne i maturske ispite na kraju srednjeg obrazovanja, što doprinosi unapređenju kvaliteta obrazovanja i većem učešću u visokom obrazovanju. Za više informacija posetite sajt projekta.\nEvropska unija, kao najveći donator u Srbiji, podržava modernizaciju sistema obrazovanja i usklađivanje sa standardima i praksama zemalja EU. Od 2003. godine, EU je donirala za reformu sektora obrazovanja više od 100 miliona evra – za unapređenje predškolskog vaspitanja i obrazovanja, reformu srednjeg stručnog obrazovanja i obrazovanja odraslih, renoviranje i opremanje škola i fakulteta, podršku inkluzovnom obrazovanju, itd.


ODLUKA APELACIONOG SUDA: Ukinuto rešenje o produženju pritvora Zoranu Marjanoviću, ali ostaje u pritvoru | Ekspres.net\nODLUKA APELACIONOG SUDA: Ukinuto rešenje o produženju pritvora Zoranu Marjanoviću, ali ostaje u pritvoru\n18.01.2018 . Autor:\nApelacioni sud u Beogradu ukinuo je rešenje kojim je početkom decembra produžen za još tri meseca pritvor Zoranu Marjanoviću, osumnjičenom za svirepo ubistvo supruge Jelene 2. aprila 2016. godine, na nasipu u Borči, ali mu nije ukinuo pritvor.\nOvom odlukom drugostepeno veće Apelacionog suda usvojilo je žalbu Marjanovićevih branilaca, ukinuo prvostepeno rešenje tog suda i uputio predmet na ponovno odlučivanje, precizirala je porptarol suda Mirjana Piljić za Tanjug.\nOna je napomenula da Marjanović i dalje ostaje u pritvoru.\nPrema njenim rečima, razlog za ukidanje ovog rešenja je izostanak za sada konkretnih razloga, činjenica i dokaza na kojima prvostepeno veće Apelacionog suda zasniva svoj zaključak o postojanju osnovane sumnje da je Marjanović izvršio krivično delo za koje se tereti.\n„Po nalaženju drugostepenog veća Apelacionog suda, veće tog suda koje je odlučivalo u prvom stepenu nije navelo razloge, odnosno činjenice i okolnosti koje ukazuju da je u ovom krivičnom predmetu sumnja, sa nivoa ‘osnova sumnje’ – koji su potrebni da bi se odredio pritvor, došla do višeg stepena – do ‘osnovane sumnje”, precizirala je Piljić.\nTačnije, u rešenju nije navedeno postojanje dovoljno kvalitetnih dokaza koji potvrđuju osnovanu sumnju kao nužnu pretpostavku za produženje pritvora.\nPri tome drugostepeno veće Apelacionog suda je imalo u vidu da je u pravnosnažnom rešenju Višeg suda u Beogradu, kojim je prema Marjanoviću (nakon hapšenja u septembru 2017.) određen pritvor navedeno da u konkretnom slučaju proizlazi najminimalniji stepen osnova sumnje da je Marjanović izvršio krivično delo.\n„Drugim rečima, za nastavak istražnog postupka traži se sumnja višeg stepena od osnova sumnje, dakle traži se osnovana sumnja da bi mogao da se produži pritvor”, naglasio je Apelacioni sud u svojoj odluci.\nMarjanoviću je 8. decembra bio produžen pritvor za još tri meseca, koji je prema toj odluci mogao da traje najduže do 10. marta.\nPritvor mu je tada produžen zbog težine krivičnog dela za koje se tereti, a za koje je propisana kazna zatvora preko 10 godina, posebno s obzirom na način izvršenja dela i težinu nastupele posledice.\nU tom, sada ukinutom rešenju, sud je naveo da: „postoji osnovana sumnja da je okrivljeni neutvrđenim predmetom zadao više udaraca u glavu Jeleni Marjanović, nanevši joj višestruke prelome lobanje, nakon čega ju je potopio u kanal, usled čega je ona preminula”.\nSve te okolnosti dovele su do uznemirenja javnosti koje može ugroziti nesmetano i pravično vođenje krivičnog postupka, naveo je sud ukazujući da je ubistvo Jelene Marjanović izazvalo veliku pažnju javnosti, dodao je sud.\nMarjanović je uhapšen 15. septembra, nakon gotovo godinu i po dana od ubistva. On je i pre toga bio privođen ali je nakon ispitivanja u policiji i na poligrafu puštan zbog nedostatka dokaza. Na saslušanju u Višem javnom tužilaštvu u Beogradu negirao je da je ubio suprugu i ponovio sve što je i ranije govorio na saslušanjima u policiji.\nTags apelacioni sudJelena MarjanovićpritvorubistvoZoran Marjanović\nUBISTVO PEVAČICE JELENE MARJANOVIĆ: Suprugu Zoranu produžen pritvor, još nije dobio optužnicu Zoranu Marjanoviću ponovo produžen pritvor za dodatnih mesec dana ZORAN MARJANOVIĆ NA SLOBODI: Apelacioni sud ukinuo pritvor ISTRAGA PROTIV MARJANOVIĆA: Saslušana pravna zastupnica male Jane


HomeEkonomijaSeničić: Pokušaćemo da izdejstvujemo da Grci otvore Evzoni\n28/03/2021Redakcija BALKAN TVEkonomija, Vesti0\n„Očekujemo da se prihvate sve vakcinacije, ali i test na antitela, koji je jeftiniji od PCR testa. Pokušaćemo da izdejstvujemo i da granični prelaz Evzoni bude otvoren“, rekao je Seničić za Tanjug, podsećajući na tvrdnje grčkih vlasti da na tom prolazu nemaju tehničkih mogućnosti da povremeno obavljaju testiranje, za razliku od prelaza preko Bugarske, koji srpski turisti ređe koriste.\n“Neki su dobili nadoknadu za prošlu godinu, neki vaučere. Nas zanima da li država može da pomogne onima koji nisu iskoristili vaučere, da li će vršiti pritisak na ugostitelje koji drže privatan smeštaj i hotelijere da izmire dugovanja do 1. januara do kada imaju obavezu da vrate novac agencijama, a agencije putnicima, kao i šta će biti sa novcem koji smo uplatili ako se nešto se dogodi u toku sezone”, kaže Seničić.\n“Ono čega se turističke agencije u Srbiji plaše jeste mogućnost da, i pored propisa koje vlada donese, ugostitelji odluče da ‘prodaju na drugom tržištu’, odnosno da prime turiste koji moraju da plate, poput Rumuna i Bugara, a da od zarade isplate naše ljude u januaru”, kaže direktor YUTA.\nIako je bilo navoda da će Grčka napraviti “probu” otvaranja granica za neke zemlje sa visokom stopom vakcinacije sredinom aprila, Seničić smatra da tako nešto nije verovatno, budući da se tada tek planira popuštanje mera i za grčke državljane.\n“Što se tiče srpskih državljana koji imaju nekretnine u Grčkoj, oni mogu da uđu u zemlju uz poseban dokument iz ambasade i obavezan PCR test, ali kako su tamo mere vrlo rigorozne većina ljudi tu mogućnost do sada nije iskoristila. S druge strane, radnici u agencijama i vlasnici agencija koji imaju ugovor sa grčkim partnerima, a nisu ih videli mesecima morali bi da se vide pred sezonu”, zaključuje Seničić.\nU Crnu Goru i S.Makedoniju stigle prve vakcine preko Kovaksa, u Sloveniji još sedmoro ljudi preminulo


Visoka škola elektrotehnike i računarstva strukovnih studija u Beogradu - Informacioni sistemi - | Prijemni Upis\nStudijski program Informacioni sistemi ima za cilj da osposobi studente za projektovanje, realizaciju i primenu informacionih sistema, kao i primenu savremenih informaciono-komunikacionih tehnologija u poslovanju.\nCiljevi studijskog programa Informacioni sistemi su:\nosposobljavanje za projektovanje, realizaciju i administraciju informacionih sistema;\nosposobljavanje za projektovanje i izradu softverskih aplikacija za potrebe klijenata, uključujući i dinamičke veb sajtove-elektronske prodavnice;\nosposobljavanje za poslove implementacije elektronskog poslovanja u privrednim društvima, finansijskom sektoru, lokalnoj i državnoj upravi i javnim službama;\nosposobljavanje za projektovanje, implementaciju i održavanje računarskih mreža;\nplaniranje i realizaciju marketing kampanja preko različitih kanala oglašavanja, uključujući i Internet;\nosposobljavanje za menadžment malim i srednjim preduzećima, finansijskim sektorom i javnim službama.\nSavladavanjem studijskog programa Informacioni sistemi, student stiče opšte i predmetno specifične sposobnosti:\nda prati i primenjuje savremene programske alate i tehnike;\nza projektovanje, realizaciju i administraciju informacionih sistema;\nda projektuje i realizuje internet aplikacija;\nda povezuje znanja iz informacionih tehnologija, elektronskog poslo-vanja, menadžmenta i marketinga;\nda uspešno upravlja preduzećem;\nda analizira složene sisteme elektronskog poslovanja i izradi biznis plan sa analizom rizika;\nda analizira složene sistema elektronskog poslovanja;\nza projektovanje, izradai publikovanje dinamičkih veb lokacija;\nza timski rad i poslovnu komunikaciju sa ljudima drugih kultura.\nNakon završenih osnovnih strukovnih studija Informacioni sistemi, studenti stiču zvanje strukovni inženjer informacionih tehnologija i sistema.\nNastavni plan - Informacioni sistemi


Cene kvadrata skaču i po gradovima u Republici Srpskoj | Kamatica\nPočetna > analiza > Cene kvadrata skaču i po gradovima u Republici Srpskoj\nTekst objavljen: 29.08.2021 9:00\nZnatno je povećana cena novih prodatih završenih stanova u četiri grada u Republici Srpskoj\nNaime, u tom gradu je u drugom kvartalu 2020. stan po kvadratnom metru plaćan oko 585 evra, a u drugom tromesečju ove godine koštao je 739 evra.\n"Kamatne stope na oročenu štednju su niske i u takvoj situaciji najsigurnije je ulagati u nekretnine. Naši radnici zaposleni u inostranstvu nakon godinu dana došli su jer to ranije nisu mogli učiniti zbog korone pa traže stanove. Osim toga, i mladi kupuju tako što podignu kredite", rekao je Petrović.\n"Rata je u takvim situacijama skoro jednaka dažbinama za stanarinu. Sigurno je da postoji opravdanje i računica da se ide u kredit i kupi svoj stan, nego da se bude podstanar", rekao je Petrović.\n"Lokacija zgrade i kvalitet gradnje su dva osnovna faktora koja utiču na prosečnu cenu u svim gradovima, što naročito treba imati u vidu kada je reč o višoj ili nižoj prosečnoj ceni u pojedinim tromesečjima", rekli su iz Republičkog zavoda za statistiku.\n"Prosečna cena prodatih novih stanova u drugom tromesečju 2021. godine u odnosu na drugo tromesečje 2020. godine viša je za 8,1 odsto i u odnosu na prosečnu cenu prodatih novih stanova u 2020. godini viša je za sedam procenata", naveli su iz Republičkog zavoda za statistiku.\nnekretnine cena kvadrata republika srpska bosna i hercegovina bivša jugoslavija


Đurđić: Biće teško, ali možemo na finalni turnir - Sportklub\nĐurđić: Biće teško, ali možemo na finalni turnir\nVesti vaterpolo Autor:Ivana Salapura10. apr. 20188:41\nVaterpolisti Crne Gore jesu umorni, ali su i silno motivisani da u utorak u Rumuniji pobede domaću selekciju sa šest i više golova razlike i stignu do finalnog turnira Svetske lige.\nCrne Gora je u prilici da se plasira na finalni turnir posle pobede nad Srbijom u Podgorici od 11:8, čime je nadoknadila deficit iz prvog meča u Nišu (4:7). Odlučiće bolja gol razlika, a Crnoj Gori treba najmanje šest golova više u odnosu na Rumune, da bi bila ispred Srbije.\nLjubitelji vaterpola u Crnoj Gori se nadaju da će njihovi ljubimci uspeti da ponove partiju koju su prikazali u meču za peto mesto na finalnom turniru Kupa Evrope u kojoj su pobedili Mađarsku sa 15:7. Briljirao je mladi Bogdan Đurđić sa šest golova.\n“Iza nas je ostao veoma naporan turnir na kome smo u četiri dana odigrali četiri zahtevna meča protiv veoma kvalitetnih rivala. Osećao se umor kod igrača naročito kod momaka koji igraju u Ligi šampiona. Poraženi smo od Srbije i Hrvatske, pobedili smo Francusku i Mađarsku. Osvojili peto mesto i odmah se okrenuli duelu sa Rumunijom, koja nas čeka odmorna i sveža. Samim tim, neće biti lako stići do pobede i to ubedljive iako nas mnogi već vide na finalnom turniru”, rekao je Đurđić i dodao:\n“Umor ne može i neće biti alibi. Idemo da odigramo maksimalno odgovorno pre svega u odbrani, da pokušamo da ostvarimo pobedu od šest i više golova i da stignemo do finalnog turnira Svetske lige. Svaka utakmica je prilika da se uigramo, steknemo rutinu, popravimo nedostatke, a sve u želji da spremni dočekamo primarno takmičenje ove godine, a to je Evropsko prvenstvo u Barseloni. Što se utakmice sa Mađarskom tiče i šest golova koje sam postigao, tu nema mnogo filozofije, nalazio sam se na pravom mestu u pravom trenutku, dobijao lopte i pogađao”.\nUtakmica između Rumunije i Crne Gore igra se u utorak sa početkom od 17 časova. U slučaju da Crna Gora ne pobedi sa šest golova razlike, na finalni turnir će putovati Srbija koja je aktuelni šampion Svetske lige.\nBogdan Đurđićvaterpolo reprezentacija Crne Gore\nNovljani preko Budvana stigli do finala


FR ribari blokirali luku u Džersiju, EU apeluje na smirenost\nTanjug 6. maja 2021. 22:34\nLONDON 6. maja (Tanjug) – Brodovi britanske kraljevske mornarice i francuski policijski čamci patrolirali su danas kod ostrva Džerzi u Lamanšu, nakon što su francuski ribari nezadovoljni zabranom pristupa britanskim vodama započeli protest i blokadu luke na ostrvu.\nFrancuski policijski čamci „Atos“, na čijoj se prednjoj palubi nalazi veliki mitraljez i „Temis“, koji nemaju naoružanje, poslati su da nadziru vode između Francuske i ostrva Džerzi, saopštile su francuske pomorske vlasti, prenosi AP.\nFrancuske vlasti objasnile su da su patrolna plovila tu da pomognu u bilo kakvim vanrednim situacijama i da su sposobna za brzu intervenciju ako se situacija pogorša, a potvrdile su da su se plovila nakon završetka ribarskog protesta povukla.\nBritanska vlada je takođe saopštila da će se s obzirom da je situacija za sada rešena brodovi Kraljevske mornarice vratiti u luku u Velikoj Britaniji.\nRaspoređivanje francuskih plovila je usledilo nakon što je Britanija u sredu uputila dva mornarička broda da patroliraju vodama oko ostrva Džersi, koje nije formalno deo Velike Britanije, ali se vodi kao autonomni posed Krune, što znači da je ona odgovorna za tu teritoriju u blizini obale severne Francuske.\nSpor dve zemlje je nastao kada je lokalna vlast Džersija, na osnovu trgovinskog sporazuma Velike Britanije i Evropske unije, od francuskih ribara zatražila prilikom izdavanja dozvola dokaze da su više godina unazad lovili u ostrvskim vodama.\nOgorčeni ribari koji su protestovali tvrde da im je time onemogućen ribolov u britanskim vodama. Oni su danas ušli i blokirali glavnu luku ostrva, a zvaničnici EU apelovali su na smirenost, ali su takođe optužili Britaniju da ne poštuje uslove trgovinskog sporazuma nakon Bregzita.\nDimitri Rogof, koji je na čelu grupe ribara koji protestuju, potvrdio je da se oko 50 čamaca iz francuskih luka duž zapadne obale Normandije pridružilo današnjim protestima okupljajući se u luci St. Helijer.\nOstrov Džersi sa 108.000 stanovnika uvozi 95 odsto električne energije iz Francuske, koja je najavila mogućnost prekida isporuka ostrvu ako njenim ribarima ne bude odobren pun pristup britanskim vodama.


Po evidenciji nadležnog Odeljenja Službe NSRS od 09. januara 2017. godine, u Službi Narodne skupštine zaposleno je 427 državnih službenika i nameštenika.\nU periodu od januara do avgusta 2014. godine dnevni varijabilni trošak održavanja sednica Narodne skupštine iznosio je 1.437.381 dinara.\nKoliko je u proseku koštao dan zasedanja Narodne skupštine u 2012. godini?\nIzdaci koji su direktno vezani za sednicu Narodne skupštine su: naknade troškova prevoza za dolazak narodnih poslanika na sednicu, naknade troškova prenoćišta narodnih poslanika, naknade za prekovremeni rad zaposlenih u Službi Narodne skupštine, naknade za dežurstva lekarske ekipe, MUP-a, protivpožarne službe, zaposlenih u restoranu kao i ostalih lica angažovanih za vreme zasedanja NSRS.\nNavedeni dnevni izdaci nisu fiksni, već zavise od broja narodnih poslanika koji prisustvuju sednici Narodne skupštine, broja angažovanih zaposlenih u zavisnosti od dnevnog reda sednice i broja angažovanih dežurnih lica za vreme zasedanja, koja su obavezna da dežuraju dok sednica traje.\nUkupni varijabilni troškovi koji su vezani za održavanje sednice Narodne skupštine, u periodu januar – decembar 2012. godine, iznosili su 100.692.045 dinara. U navedenom periodu je održano 63 sednice, te je u proseku dan skupštinskog zasedanja u 2012. godini koštao 1.598.286 dinara.\nPlata narodnog poslanika iznosi 82.871,15 dinara.\nOdlukom Administrativnog odbora 21 Broj 120-2687/19 od 29. oktobra 2019. godine. godine, kojom se utvrđuje osnovica za obračun i isplatu plata izabranim licima u Narodnoj skupštini, utvrđena je visina plate narodnih poslanika.\nPoslanički dodatak iznosi 27.320,00 dinara.\nSvi narodni poslanici imaju pravo na poslanički dodatak za vršenje poslaničke dužnosti u izbornoj jedinici, u mesečnom paušalnom iznosu u visini od 40% punog iznosa plate poslanika na stalnom radu u Narodnoj skupštini. Članom 9. Zakona o primanjima narodnih poslanika u Narodnoj skupštini utvrđeno je pravo narodnog poslanika na poslanički dodatak – paušal, i on iznosi 40% plate narodnog poslanika na stalnom radu. Stupanjem na snagu Zakona o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava, ova naknada je takođe umanjena jer se od 1. decembra 2014. godine obračunava po umanjenoj plati, što znači da je poslanički dodatak na mesečnom nivou 27.320,00 dinara.


Eliksir Grupa donira 30 miliona dinara za nabavku respiratora - Glas Podrinja\nSenzacija "Duge" na startu\nMetaloplastika nije uspela u Kupu\nBodovi idu u Kragujevac\nMačva bez šansi za bodove\nPrvenstvo Vojvodine: Solidan plasman za "Taurovce"\nIstorijsko veče za "dugice"\nU Okrugu bez pozitivnih na virus korona\nMarička bitka, prekretnica nacionalne istorije\nPeruanska jagoda, voće Inka u srcu Majura\nNovi plan otplate\nPočetak i odmah derbi (19:00 TV)\nFinalni turnir Kupa\nMačva pred velikim izazovom\nDečacima puni primat\nDan donosi nervozu i glavobolju\nAMSS: Vožnja prilagođena uslovima\nNaslovne strane za subotu, 26. septembar\nKrivične prijave protiv dve osobe zbog posedovanja droge i municije\nU Srbiji jedna preminula osoba od kovid 19\nTužilac: Poginula oba pilota, povređen meštanin\nZelenović: Borićemo se do Strazbura\nTuristička organizacija Srbije:u avgustu se tražio "krevet više"\naero 930 ⚫ 0,00%\nbrcs 1.350 ▲ 15,78%\nkmbn 2.650 ▲ 1,92%\nniis 574 ▼ -1,03%\nnssj 600 ⚫ 0,00%\nppva 1.626 ⚫ 0,00%\nrso18171 108,26 ▲ 2,13%\nrso20194 100,16 ▼ -1,25%\nutsi 1.402 ▲ 0,14%\n(25. mart 2020.)\nEliksir Grupa donira 30 miliona dinara za nabavku respiratora i medicinske opreme za podršku zdravstvenom sistemu Srbije.\nSa ciljem spasavanja života ljudi i povećanja stabilnosti zdravstvenog sistema, procenjeno je da će najefikasnija nabavka ići preko institucija države - navodi Zorica Popović, izvršna direktorka Eliksir Grupe.\nZorica Popović: Solidarnost i odgovornost najvažniji u ovim danima\n-Solidarnost i odgovornost su u ovim danima najvažniji. Ova donacija znači više šanse za spasavanje života ljudi, više stabilnosti za naš zdravstveni sistem i podršku zdravstvenim radnicima. Poslovni sistem Elidžir Group se i u ovom, kao i u svim svojim poslovnim aktivnostima, rukovodi načelom da su “ljudi na prvom mestu”. Sredstva su namenjena nabavci respiratora i neophodne zaštitne opreme za zdravstvene radnike, pa će ovo, verujemo, biti podrška obolelima, lekarima i tehničarima u celoj našoj zemlji. Mislim da je sada jako važno pokazati odgovornost i prema zaposlenima i zaštititi ih, ali i sačuvati poslovnu aktivnost i radna mesta, što mi činimo za oko 1.500 zaposlenih u svom poslovnom sistemu. Važno je poštovati sve naložene mere državnih institucija, koje ulažu napore da se ova situacija prevaziđe na najbolji način – kazala je Popović.\nEliksir grupa, preko Eliksir Fondacije, koja je članica Srpskog filantropskog foruma nastavlja društveno odgovorni i humanitarni angažmani u narednom periodu.\n- Ovih dana imamo na delu dobru, solidarnu Srbiju onu u koju verujemo. Eliksir Fondacija je sa Humanim srcem Šapca među najaktivnijim članicama Srpskog filantropskog foruma, pokazujući koliko je važno biti odgovoran prema svojim zaposlenim, svojoj lokalnoj zajednici is vojojdržavi. Aktivnosti fondacije i kompanije su trajne i njihov intenzitet i obim se snažno uvećavaju kada rastu i potrebe. Ovo je najbolji primer sinergije odgovora na lokalne potrebe i odgovora na najveće izazove društva, kroz lični, porodični angažman, ostvarivanje maksimalne saradnje sa lokalnom samoupravom i lokalnim akterima, i angažman an anacionalnom nivou, kroz porodičnu kompaniju, korporativnu fondaciju i udruženje građana koje ima snažno partnerstvo sa lokalnom zajednicom – ističe Veran Matić, izvršni direktor Srspkog filantropskog foruma.\nPrema instrukciji Vlade Republike Srbije, Eliksir Grupasredstva je uplatila Republičkom fondu zdravstveno gosiguranja, koji će namenu odrediti prema prioritetima i potrebama.


Muku muče sa psima lutalicama: Prošle godine preko 70 slučajeva ujeda u Doljevcu - Topličke Vesti\nDoljevacDruštvoPoslednje VestiPreko plota\nMuku muče sa psima lutalicama: Prošle godine preko 70 slučajeva ujeda u Doljevcu\nEkipa Topličkih Vesti30. januara 2018.\nDOLJEVAC- Psi lutalice, kojih na teritoriji opštine Doljevac ima nekoliko stotina, već neko vreme predstavljaju veliki problem i za stanovnike, koji strahuju od ujeda pasa, i za nadležne opštinske organe, koji godinama pokušavaju da reše ovo pitanje, a svo to vreme isplaćuju velike cifre za odštetu građanima koje je ujeo pas bez vlasnika. Međutim, propisi su takvi da se ovi psi čak i nakon što ih uhvate radnici preduzeća koja su za to ovlašćena, a onda sterilišu i čipuju, vraćaju na ulice, tako da se njihov broj na žalost ne smanjuje, a problem samo delimično rešava. Trajno rešenje za to bila bi gradnja azila za ove životinje, što trenutno iz više razloga nije moguće, ali se planira, kažu nadleži.\nFoto Press Company\nDo prošle godine, kako nam je rekao načelnik za privredu i finansije u opštinskoj upravi Jovica Pešić, posao hvatanja pasa lutalica obavljala je firma “Avenia” iz Vrnjačke Banje, kojoj je ovaj posao poveravalo JKP Doljevac, koje nije imalo kapaciteta da se tim poslom bavi. Međutim, problem sa firmom “Avenia” je nastao kada je jedan pas na naše teritorije igrom slučaja pronađen u Paraćinu.\nOd ove godine posao hvatanja pasa lutalica prešao je u nadležnost opštinskih organa vlasti, tako da se tokom februara očekuje izbor nove firme kojoj će biti poveren taj posao i sklapanje ugovora, rečeno nam je u ovoj instituciji.\nMeđutim, suštinski problem je taj što se psi bez vlasnika, nakon što budu čipovani i sterilisani vraćaju tamo gde su nadjeni, tako da se problem samo delimično reševa. Jedino se, prema propisima, uspavljuju psi koji su dokazano agresivni, i kao takvi predstavljaju opasnost za stanovnike, te se ne smeju vraćati na ulice.\nTamo gde ima najviše hrane okuplja se i najveći broj pasa lutalica, oko kontejnera i korpi za smeće, te smo jutros ispred ulaza osnovne škole “Vuk Karadžić” u Doljevcu, pored kante za smeće, gde deca bacaju ostatke od hrane, zatekli čak četiri psa, koja su se motala oko nogu đaka. Na sreću, kako nam je rekao direktor ove ustanove Goran Ilić, do sada nije bilo prijava da je pas lutalica napao nekog učenika u krugu škole, međutim slaže sa činjenicom da ovim psima tu svakako nije mesto i da je verovatnoća da do nekog napada dođe, ipak moguća.\nS druge strane samo u 2017. godini, prema podacima opštinske uprave prijavljeno je preko 70 slučajeva ujeda pasa lutalica na teritoriji opštine Doljevac, a opština je morala da oko 2,5 miliona dinara isplati za te namene i to oko 2 miliona dinara po osnovu odštete građanima koje su psi napali i ujeli, što na ime tužbi, što po osnovu vansudskog poravnanja. Oko 500.000 dinara isplaćeno je firmi koja se bavila hvatanjem pasa lutalica, što je ne mali trošak, tim pre jer se izdaci po tom osnovu izdvajaju iz godine u godinu.


Nikolin RECreativni razgovor u pauzama produciranja – Novo Ime\nNikolin RECreativni razgovor u pauzama produciranja\nKakav je osjećaj biti na sceni? Da li je samouk ili je ljubav prema muzici upotpunio školovanjem? Šta je, za početak, dovoljno da se zakorači u svijet audio produkcije? Šta smatra svojim najvećim uspjehom i kakvi su mu planovi u narednom periodu? Koliko mu je značila podrška kompanije Novomatic u okviru projekta „Novo ime“?\nOvo su samo neka od pitanja na koje je Nikola Todorović, „Novo ime“ elekronske muzike, dao odgovor u emisiji RECreativno sa Dijanom Tepšić.\nNikola, DJ producent, otkriva da iza svega što radi stoji mnogo zalaganja i odricanja, ali da su adrenalin i reakcija publike i te kako vrijedni toga, naročito ako se radi o autorskim djelima. Ponosan je na činjenicu da iza sebe ima dva EP-a, da je spoznao kako je to biti dio svjetskih lista i da još mnogo toga planira u budućnosti. U ugodnom razgovoru sa Dijanom, naš Nikola priča o svom omiljenom žanru elektronske muzike, ali i željama da postane uspješan na polju audio produkcije za filmove.\n„U početku, dovoljan je samo računar i softver na kojem se pravi muzika, a onda se kupuje dodatna oprema. Ništa ovo ne bih mogao da uradim bez Novomatic-a i njihovog projekta „Novo ime“, koji pomaže i stimuliše mlade i talentovane, takmičenjem na koje sam se prijavio i pobijedio“, rekao je Nikola.\nZahvaljući nagradi koju je osvojio napravio je bolje uslove u studiju u kojem stvara jedinstven i prepoznatljiv zvuk. Nestrpljivo čekamo kada će ime Nikole Todorovića osvanuti na top listama ljetnjih summer deep chill hitova, jer mi smo se već navikli da je Nikola na top 10 listi pobjednika „novih imena“ koji su obilježili godinu.\nObjavio : admin January 18, 2019


NAŠ GRAD, NAŠA SCENA - Mikser Festival 2017\nProgram > Gradovi za sve\nMreža partnera iz četiri grada balkanska – Beograda, Podgorice, Skoplja i Banja Luke, istražuje inovativna, participativna rešenja za unapređenje javnog gradskog prostora i korišćenje zajedničkih dobara kao prostora i potencijala kreativne intervencije. Uz podršku lokalnih građana, umetnika i profesionalnih kreativaca, kao i predstavnika grada, projekat nastoji da uspostavi modele dobre prakse i mrežu za razmenu iskustava širom balkanskog regiona.\nVažan deo projekta i kampanje je interaktivna internet platforma www.nasgrad.org, digitalni kanal koji korisnicima omogućava jednostavno mapiranje gradskih mesta i prostora, kao i davanje predloga za njihovo unapređenje. Podaci dobijeni putem platforme dostupni na mapama sva četiri grada, omogućavaju zainteresovanim stranama da svoje inicijative učine vidljivim, da ih lakše artikulišu, i zadobiju značajniju podršku za njihovu realizaciju. U prvom ciklusu projekta nekoliko najuspešnijih građanskih inicijativa dobiće kreativnu, logističku i finansijsku podršku za realizaciju svojih ideja.\nPojekat finansira Balkanska fondacija za umetnost i kulturu (Balkans Arts and Culture Fund – BAC). BAC je podržan od strane Vlade Švajcarske preko Švajcarske agencije za razvoj i saradnju (SDC) i Evropske kulturne fondacije (EFC).\nUG Beogradski festival cveća istražuje, razvija i promoviše kulturu urbane regeneracije bazirane na participaciji kreativaca, zajednica i pojedinaca; korišćenju alata primenjene arhitekture, urbanog i pejzažnog dizajna i oblikovanju javnog prostora kao mesta socijalne i kulturne integracije.\nKroz javne događaje i terenske akcije, edukacije, razmenu informacija i dobre prakse BFC sarađuje sa različitim akterima – organizacijama, javnim institucijama, građanima i privrednim subjekatima – koji svojim delovanjem neposredno utiču na kreiranje i održavanje otvorenih javnih gradskih prostora.


RUŽIĆ: Srbija će postati članica EU uz... | Skandalozno\nBranko RUŽIĆ: Srbija će postati članica EU uz isključenje teritorije Kosova!\nfoto: Tanjug/ N. Jovanović, arhiva\nPotpredsednik Socijalističke partije Srbije Branko Ružić izjavio je za austrijski Prese da Srbija ne mora da prizna nezavisnost Kosova, ali da će postati punopravna članica EU “uz isključenje teritorije Kosova”.\nUpitan sa kojom državnom teritorijom će Srbija pristupiti EU – uključujući teritoriju Kosova ili ne – Ružić je, u intervjuu bečkom listu, rekao:\n– Ako članice EU, kao što su Slovačka ili Španija ne priznaju nezavisnost Kosova, ne moramo ni mi kada pristupamo. Srbija će postati članica EU uz isključenje teritorije Kosova – rekao je Ružić.\n– Imamo dosta vremena do tada da pronađemo funkcionalno rešenje za problem. Mi, političari iz Srbije i sa Kosova treba da imamo pragmatičan pristup i ne smemo više razmišljati u mitovima – objasnio je on.\nRužić, kojeg Prese predstavlja i kao nekadašnjeg ministra bez portfelja zaduženog za evropske integracije, smatra da pristupni pregovori napreduju dobro.\n– Nalazimo se, naravno, u specijalnoj situaciji, jer je proces povezan sa saradnjom Beograda i Prištine. Uz to, imamo dobre odnose sa Rusijom i Kinom i istovremeno moramo da usaglasimo spoljnu politiku sa EU – naglasio je on.\n– Treba samo pogledati zavisnost nemačke industrije od isporuka gasa iz Rusije, a postoje i političke partije u EU koje su protiv sankcija protiv Rusije – podsetio je on.\n– Verujem da će, posle svih internih problema, EU u budućnosti izgledati kao Uefa – postojaće Liga šampiona i Evropska liga. U Ligi šampiona biće Nemačka i par drugih zemalja, a u Evropskoj ligi države poput Bugarske, Rumunije ili Hrvatske – objasnio je svoj stav.\n– One su za Srbe kao terapija koja leči. Međutim ako sagledamo motive iza toga onda mislim da, čak i ako Hofer pobedi na izborima 4. decembra, on neće biti u poziciji da bilo šta promeni po pitanju priznanja nezavisnosti Kosova od strane Austrije – uveren je on.\n– Hofer, međutim, zna koliki je potencijal birača srpskog porekla. To bi mogao biti jedan od njegovih motiva, pre svega ako uzmemo u obzir koliko je mala bila razlika između njega i protivkandidata Aleksandra van der Belena.\nUveren sam da će odnosi Srbije i Austrije biti dobri, nezavisno od toga ko pobedi na predsedničkim izborima – zaključio je Ružić.\nBudite prvi sa komentarom na članku "Branko RUŽIĆ: Srbija će postati članica EU uz isključenje teritorije Kosova!"


Tanjug 17. januara 2019. 16:15\nPODGORICA – Mitropolija crnogorsko-primorska saopštila je danas da nikada nije dobila poziv, niti je poziv dobila neka druga eparhija SPC u Crnoj Gori, od Minisarstva za ljudska i manjinska prava za učešće u raspravi o Nacrtu zakona o slobodi veroispovesti.\nResorni ministar, Memhed Zenka, izjavio je ranije da Mitropolija nije spremna da sarađuje sa njegovim ministarstvom na pripremi Nacrta zakona o slobodi veroispovijesti.\n„Zenka je svesno i drsko više puta obmanuo javnost, jer Ministarstvo nikada nije uputilo poziv MCP, kao ni drugim eparhijama naše Crkve u Crnoj Gori, da učestvuju u pripremi Nacrta zakona o slobodi veroispovijesti“, navodi se u saopštenju.\nMCP je pozvala ministra Mehmeda Zenku da javnosti pruži na uvid dokaz da je takav poziv uputio Mitropoliji i da je odbijen.\n„Naprotiv, Mitropolija i ostale eparhije SPC su godinama javno, kao i neposredno prilikom susreta sa Zenkinim prethodnikom ministrom Suadom Numanovićem, tražile da delegiraju svoje predstavnike u Radnu grupu na isti način i u istom obimu prava kao i svi drugi zainteresovani subjekti“, kaže se u saopštenju.\nKako se dodaje, Mitropolija ni posle tri godine od završetka javne rasprave o Nacrtu zakona o slobodi veroispovijesti nije dobila odgovore na primedbe i predloge, koji su blagovremeno dostavljeni Ministarstvu.\n„Umesto da prestane da postupa diskriminatorno prema pravoslavnoj crkvi u Crnoj Gori i konačno počne da postupa civilizovano i nepristrasno, poštujući ljudska prava svih, pa i sveštenstva, monaštva i vernika, Zenka javno iznosi brutalne neistine“, naveli su iz MCP.\nOni su ponovili da Zenka nikada nije tražio prijem i sastanak sa MCP i njenim predstavnicima bilo kojim povodom, pa ni povodom izrade novog zakona.


U Karađorđu potpisi kao na traci - SPORTSKI ŽURNAL\n19 maj, 2022 2\nNe kriju u taboru Karađorđa da žele da sačuvaju kostur ekipe iz minule sezone\nFOTO: Instagram OK Karađorđe\nNe kriju u taboru Karađorđa da žele da sačuvaju kostur ekipe iz minule sezone koja je popularnim Voždovima donela istorijski uspeh, plasman u Superligu Srbije.\nU skladu sa tim, ugovore su produžili čak četvorica igrača. Verni klubu ostali su libero Vukašin Smiljanić, Srđan Milosavljević na poziciji primača servisa, Raša Jovanović, na poziciji srednjeg blokera, ali i Ognjen Niketić (primač), koji je stigao kao pozajmljen igrač iz Crvene zvezde.\nNovo lice u ekipi Karađorđa stiže iz Vojvodine, Miloš Bojović, (21, 201 cm) srednji bloker, koji je prošao sve reprezentativne selekcije. Takođe je sa istim statusom kao i Niketić – objavljeno je na zvaničnoj Instagram stranici OK Karađorđa.\n.... · 20 maj, 2022 00:24\nDa · 20 maj, 2022 08:13


MONDO: Beton hala dobija nove stanare\nIzvor: Mondo, 05.Nov.2012, 13:39\nBeton hala, jedno od omiljenih mesta za izlaske Beograđana, uskoro dobija nove stanare. MONDO je istražio da li će ovaj deo obale postati nova Skadarlija i ko su zakupci prostora.\nAgencija za poslovni prostor Grada Beograda objavila je letos oglas za javno nadmetanje za davanje u zakup poslovnog prostora u objektu "Beton hala" u Karađorđevoj ulici od broja dva do broja četiri.\nRadi se o 15 objekata površine od 105 do 770 kvadratnih metara. Kako je navedeno u oglasu, >> Pročitaj celu vest na sajtu Mondo << početna cena zakupa kvadratnog metra prostora iznosi 1.359,45 dinara. U oglasu je navedeno da će 12 objekata imati ugostiteljsku namenu (od 105 do 770 kvadrata), da će u dva biti noćni klub (od 530 i 290 kvadrata), a da je jedan predviđen za objekat brze hrane (555 kvadrata).\nJavno nadmetanje je održano 3. avgusta. Pravo na konkurisanje i prednost u zakupu prostora imali su postojeći zakupci. To su vlasnici diskoteke "Magacin", među kojima su i sinovi Milomira Joksimovića zvanog Miša Omega, koji je u medijima često povezivan sa Darkom Šarićem – Milan i Jovan Joksimović.\nStarosedeoci su i vlasnici kafića: "Frida", "Iguana", "Komunale" (prvog je vlasnik preduzeće "Azimen", a druga dva "Azimen" i "Smokvica"), Welness centra "Korpore" i galerije "Italian dizajn". Oni su i zadržali prostore, s tim što će vlasnici džima i galerije morati da izvrše prenamenu, odnosno da u tim prostorima otvore restorane ili kafiće.\nKako je MONDO uspeo da sazna od direktora Agencije Saše Lekovića, od koga smo i dobili spisak novih zakupaca, od 15 objekata izlicitrano je 14. Ugovori su sklopljeni odmah po obavljenoj licitaciji, odnosno 3. avgusta. Cena zakupa je u nekim slučajevima dostigla 1.800 dinara po metru kvadratnom, a ugovori su potpisani na neodređeno vreme i važe od 1. septembra 2012. godine.\nOd postojećih zakupaca MONDO saznaje da su prostor zadržali po ceni koja je bila početna na licitaciji 1.359,45 dinara po kvadratnom metru. Prednost "Fride", "Komunalea", "Iguane" i "Magacina" je i u tome što su to već ugostiteljski objekti, što znači da su već privedeni nameni. Međutim, "Corpore džim" i "Italian dizajn" galerija moraće da budu pretvoreni u ugostiteljske objekte.\nMina Milošević, PR menadžerka "Vem Mode", firme koja drži Welness centar "Corpore", a čiji je vlasnik proslavljeni fudbaler i trener Dejan Rambo Petković, za MONDO kaže da će džim biti izmešten do decembra, najverovatnije u tržni centar na Voždovcu i da će izvršiti prenamenu objekta. Kako navodi, još nije odlučeno da li će u ovom prostoru od 550 kvadranih metara biti otvoren kafić ili restoran.\nVlasnik "Italian dizajna" arhitekta Aleksandar Rodić, čovek koji je praktično niiščega stvorio Beton halu 2006. godine, kaže da je i on zadržao u zakupu prostore u kojima je bila galerija (najveće lokale od 680 i 770 kvadratnih metara) i da će izvršiti njihovu prenamenu.\nIpak, uz razumevanje za planove koje sa ovim prostorom grad ima, on za MONDO kaže da je velika šteta što je jedan od uslova konkursa bio da to budu isključivo ugostiteljski objekti.\nNjega je ovaj prostor privukao još 2004.-2005. godine kada je počeo da realizuje ideje o novom kulturom centru Beograda, kakav i dolikuje gradu na rekama, a čije su obale iako predivne, neiskorišćene.\n"Kupio sam dve propale firme koje su u tim prostorima imale magacine. Uložio sam veliki novac da ih privedem nameni. Nije bilo ni struje niti vode. Najveći problem je bio što taj prostor nije bio uknjižen, pa tako za bilo kakve radove nije bilo moguće dobiti kredit", objašnjava arhitekta Aleksandar Rodić za MONDO.\nKako kaže imao je viziju da od tok dela obale napravi konceptualno mesto, što mu je i pošlo za rukom, a za svoju ideju dobio je i prvu nagradu, odnosno gran pri na Bijenalu arhitekture u Beogradu 2006. To je bilo prvi put u istoriji ove nagrade da bude dodeljena za "koncept" projekat.\nTako je nastalo ovo kultno mesto, a Rodić nije štedeo novac da u galerije Beton hale dovede vrhunske umetnike i organizuje izložbe koje su bile kulturni događaji godine u gradu.\nUgovori za zakup prostora Beton hale, koja je jedno vreme bila i pod upravljanjem Republike, pa ponovo vraćena Gradu, trenutnim zakupcima istekao je posle pet godina, u junu 2012. Rodić kaže da je bilo logično da se raspiše novi konkurs.\nKaže da je ponosan na sređivanje infrastrukture u postojećim objektima i da je tokom rada poslednjih godina naišao na razumevanje gradonačelnika Dragana Đilasa i njegovog tima koji su imali sluha za njegove ideje. Tako je na krovu Beton hale "nikao" parking, šetalište ispred je pretvoreno u "pešačku zonu", a zaživela je u planovima grada i ideja o spajanju Kalemegdana i prostora Karađorđeve ulice.\nRukovodeći se tim planovima Grad je raspisao međunarodni arhitektonski konkurs. Prvo mesto podelili su Sou Fudžimoto iz Japana i tim "ARCVS" sastavljen od domaćih autora, dok su treće mesto podelili Aleksandar Rodić i njegov tim sa timom "MX_SI architectural studio" srpsko – španskih arhitekata.\nNa pitanje šta će biti sa tim projektom, a imajući u vidu da je sadašnja Beton hala izdata novim zakupcima na neodređeno vreme, direktor Agencije za prostorni prostor Saša Leković kaže za MONDO da to nije pitanje za njega, već za Grad Beograd i gradskog arhitektu.\nRodić nam, međutim, objašnjava da namena Beton hale ne bi bila promenjena ni da se sutra počne sa izgradnjom pobedničkog projekta sa konkursa.\nI dok nam Leković kaže da u Agenciji očekuju da će ovaj deo Beograda uz reku biti nova Skadarlija i samim tim svojevrstan simbol Grada, poslovni ljudi koji se bave ugostiteljskim biznisom u razgovoru za MONDO pomalo su skeptični.\nNaime, osim prostora u kome se već nalaze kafići i klubovi, a koji su već sređeni, polovina je potpuno "netaknuta", bez osnovnih mogućnosti za funkcionisanje, pa bi, prema nekim procenama, minimalno ulaganje da se taj prostor privede nameni bilo oko 1.500 evra po kvadratnom metru.\nTo je velika suma s obzirom na to da se radi o prostorima od 150 do skoro 800 metara kvadratnih. Kada se na to doda mesečni zakup od oko 10.000 evra, koliko će morati da plati vlasnik najvećeg prostora, postavlja se pitanje da li je to isplativo za nove zakupce, koji tek treba da privuku goste da dođu baš kod njih, a ne u ostalih 13-14 lokala, od kojih neki već godinama imaju stalne mušterije.\nMeđutim, kada se pogleda ko je pobedio na javnom nadmetanju, to ne bi trebalo da predstavlja problem. S obzirom na to da je uslov za učešće na konkursu bio i da učesnici već obavljaju ugostiteljsku delatnost, radi se o iskusnim "kafedžijama".\nTako će svoj restoran ili kafić u prostorima Beton hale, pored već postojećih, otvoriti i Judita Čakanj iz Subotice, vlasnica poznate picerije "Boss" iz ovog grada.\nTu je i preduzeće "Tamigo", inače u vlasništvu Srđana Stojanovića, čoveka koji je stvorio popularna mesta iz Strahinjića bana,"Buongiorno" i "Nachios", a koji sada uspešno vodi restoran "La Piazza". Zanimljivo je da se on ovaj put udružio sa vlasnikom preduzeća "Cinema plus", Nemanjom Đorđevićem, koji je široj javnosti možda poznatiji po svom političkom delovanju u SPS-u, nego kao vlasnik kluba "Oh, Cinema".\nZa sve ljubitelje lanca kafea "Monument", sigurno će biti radosna vest da će preduzeće "Cig", čiji je vlasnik sin proslavljenog košarkaškog trenera Dušana Ivkovića, Petar Ivković, otvoriti još jedan prostor od 400 kvadrata, ovaj put kraj reke.\nNovi prostor u Beton hali, oko 220 kvadratnih metara, biće nova prilika da se dokaže u svojim kulinarskim umećima i preduzeću "Index group", koje drži jedan od beogradskih restorana "Majdan" (Mydan), a čiji su vlasnici Ognjen Martinović i Nenad Milovanović.\nČak dva, najveća lokala, od 555 i 540 metara kvadratnih, zakupilo je preduzeće UPD "Stari grad" koje je u većinskom vlasništvu Predraga Rankovića Peconija. Ovo preduzeće već ima dobro razrađene restorane u Skadarliji pa ne čudi očekivanje gradske Agencije za poslovni prostor da će u Beton halu biti prenet duh ovog boemskog dela grada.\nNaime, "Stari grad" drži: "Dva bela goluba", "Tri šešira" i "Zlatan bokal"; poseduje i hotel "Kasinu", ali i "Caffe Theatre", koji Beograđani ipak radije i dalje zovu "Kod konja". Jedan od dva lokala koje je ovo preduzeće zakupilo u Beton hali, onaj od 555 kvadrata, prema uslovima konkursa treba da bude restoran brze hrane, što će, za toliki prostor, biti pravi izazov.\nSvi novi zakupci treba da renoviraju ruinirani prostor i razrade posao pored postojećih popularnih mesta, što im neće biti baš lako. Ostaje da se vidi kakav su koncept predvideli za svoje lokale, hoće li ostati verni "urbanoj politici" postojećih mesta, ili će se privoleti "estradnoj" atmosferi da privuku novu publiku, čemu već naginje "Magacin".\nNadajmo se ipak da u ovom delu grada neće ubuduće mešati zvuci starogradske i novokompanovane muzike sa džez seansama iz "Komunalea" i Natašom Beklavac, Eminom Jahović, Acom Lukasom i ostalim gostujućim pevačima "Magacina".\n(A. Ćešić, MONDO, Foto: Petar Stojanović, MONDO)\nDan pre: 04.Nov.2012\nDan posle: 06.Nov.2012


ŠERANIĆ PISAO AGENCIJI ZA LIJEKOVE I NIJE OBJASNIO ZAŠTO JE KISIK KONTROLISAN U SRBIJI UMJESTO U BIH | Hayat.ba\nMinistar zdravlja RS-a Alen Šeranić uputio je danas dopis Agenciji za lijekove i medicinska sredstva BiH i direktoru Aleksandru Zolaku upozoravajući ga na pogubnost upornih tvrdnji kojim se dovodi u pitanje ispravnost kisika u zdravstvenim ustanovama u ovom entitetu.\nŠeranić se odlučio na ovo pismo nakon što se jučer oglasila Agencija za lijekove BiH kazavši da nalaz kontrole kisika koji je UKC-u RS distribuirala firma TGT Tehnogas i koji je danas predstavljen na press konferenciji u Banjoj Luci – nije validan.\nKontrola kvaliteta lijekova u Bosni i Hercegovini se obavlja u Kontrolnoj laboratoriji agencije, a koja je u mreži Službenih kontrolnih laboratorija za lijekove (OMCL – Official Medicine Control Laboratories)”, rečeno je između ostalog, a iz Agencije su pitali i “Da li su zakoni u Bosni i Hercegovini jednaki za sve?” s obzirom da je Vlada RS-a zaobišla državne zakone.\nŠeranić u pismu nije pojasnio zašto nije odgovorio na upit Agencije za lijekove BiH iz novembra prošle godine u vezi sa firmama koje snabdijevaju zdravstvene ustanove medicinskim kisikom, kao što nije objasnio ni zašto je uzorak poslan u Srbiju, a ne u Kontrolnu laboratoriju Agencije za lijekove BiH koja se nalazi u Sarajevu.\nU nastavku u cijelosti prenosimo Šeranićevo pismo:\nImajući u vidu da je javnost Republike Srpske u proteklim danima značajno uzmenimirena tvrdnjama da se u zdravstvenim ustanovama u Republici Srpskoj pri liječenju pacijenata primjenjuje štetan kiseonik, ovom prilikom, prvenstveno kao zdravstveni radnik, građanin Republike Srpske i u konačnici ministar zdravlja i socijalne zaštite RS-a upozoravam Vas na pogubnost Vaših upornih tvrdnji se dovodi u pitanje ispravnost kiseonika.\nTim više, što je Vlada Republike Srpske preduzela sve aktivnosti, zajedno sa zdravstvenim ustanovama, kako bi građanima, a u prvom redu pacijentima i njihovim porodicama, dokazali da je kiseonik koji se primjenjuje u liječenju, dokazane bezbjednosti, kvaliteta i koncentracije kiseonika, koji odgovara lijeku. Konkretno, uzeti su uzorci kiseonika koji se primjenjuje u liječenju u ЈZU Univerzitetskom kliničkom centru Republike Srpske i ЈZU Bolnica “Dr Mladen Stojanović” Prijedor, od strane laboratorije Linde Gas, Srbija Industrija gasova a.d. Bečej, koja je akreditovana za obavljanje poslova ove vrste ispitivanja.\nOsim pacijentima i njihovim porodicama, prouzrokovali ste ogroman problem u radu zdravstvenih radnika, koji 24 časa dnevno svoje živote usmjeravaju ka samo jednom cilju – za pomoć ljudima kojima je ugroženo zdravlje, a posebno u situaciji epidemije virusa korona, koji je zadesio cijeli svijet, a što biste Vi, kao zdravstveni radnik i profesionalac u oblasti zdravlja, trebalo da znate i uvažite.\nOd Vas kao zdravstvenog radnika i direktora institucije koja, kao i Ministarstvo kojim rukovodim, u fokusu rada mora da ima zaštitu zdravlja građana, očekuje se da u ovoj situaciji učetvujete u iznalaženju rješenja za prevazilaženje problema, koji je evidentan ne samo u Republici Srpskoj, nego i u Federaciji BiH, a potencijalno pogađa sve ljude.\nNa kraju, apelujem na Vas da prestanete sa uznemiravanjem javnosti dovođenjem u istu ravan administrativno i suštinsko pitanje, i na taj način omogućite rad zdravstvenih ustanova, i kao što smo i sami učinili, angažujete sve svoje kapacitete da se obezbijedi nesmetano i kontinuirano snabdjevanje zdarvstevnih ustanova neophodnim kiseonikom”, zaključio je entitetski ministar zdravstva.


Novi načelnik Gradskog štaba za vanredne situacije - JUGPRESS\nNovi načelnik Gradskog štaba za vanredne situacije\nKomandant Vatrogasno-spasilačkog bataljona u Vranju Vedran Tašković, imenovan je za načelnika Gradskog štaba za vanredne situacije.\nOdluka je doneta na sednici Gradskog štaba za vanredne situacije na kojoj je usvojen Predlog izveštaja o radu Gradskog štaba za 2016. godinu, kao i Plan rada za 2017. godinu.\nPovodom Međunarodnog dana civilne zaštite, 1. marta, prikazana je prezentacija o raspoloživim resursima i potrebnim edukacijama kadrova civilne zaštite.\nČlanovi Štaba doneli su zaključak kojim se zabranjuje spaljivanje ostataka strnih useva, spaljivanje smeća na otvorenom prostoru i biljnih ostataka. Takođe, zabranjeno je i loženje otvorene vatre u šumi i na udaljenosti od 200 metara od ruba šume, izuzev na određenim i za to vidno obeleženim mestima, u skladu sa propisanim merama zaštite od požara.


U anketi u kojoj se posebno boduju glasovi trenera i navijača, Gasol je trijumfovao ispred svog sunarodnika Rudija Fernandesa i Nemca Dirka Novickog, koji je to priznanje dobio 2005. godine.\nCentar Lejkersa bio je najbolji igrač reprezentacije Španije, koja je na Olimpijskim igrama u Pekingu osvojia srebrnu medalju, posle velike borbe s Amerikancima u finalu.\nPored odličnih igara u nacionalnoj selekciji svoje zemlje, Gasol je bio je jedan od najzaslužnijih što su Lejkersi prošle godine stigli do velikog finala NBA lige.\nNakon što je sredinom sezone stigao u Los Anđeles iz Memfisa, Gasol je za Lejkerse odigrao 27 utakmica i imao učinak od 18,8 poena i 7,8 skokova. "Malo je vrhunskih igrača koji sa toliko želje i strasti nastupaju za reprezentaciju i Pau je to u Pekingu na najbolji način pokazao, vodivši svoj tim do finala", rekao je predsednik FIBA Evropa Jorgos Vasilakopulos.\nČetvrto mesto u ovoj anketi zauzeo je Litvanac Ramunas Šiškauskas, peto Francuz Toni Parker, a šesto Turčin Hidajet Turkoglu. Na 11. poziciji našao se bivši centar Partizana i reprezentativac Crne Gore Nikola Peković.


Učimo o Evropi - Edukacioni program za učenike srednjih škola - CeSID O nama\nPočetna / Programi / Edukacija / Završeni projekti / Učimo o Evropi - Edukacioni program za učenike srednjih škola\nUčimo o Evropi\n“Učimo o Evropi“\nEdukacioni program za učenike srednjih škola\nBrže približavanje Evropskoj uniji, ispunjavanje uslova za status pridružene članice, osnovna je potreba i prioritet Srbije i Crne Gore.\nKao osnovna poteškoća u približavanju SCG Evropskoj uniji, javlja se nepostojanje konsenzusa o potrebi da SCG jednog dana postane članica EU. Iako je u Ustavnoj povelji to postavljeno kao jedan od ciljeva, u široj javnosti još uvek ne postoji svest o važnosti uključivanja državne zajednice u evropske integracije. Kao veliki problem javlja se nedostatak obučenih ljudi koji znaju šta je Evropska unija i koja je njena politika prema SCG i regionu Zapadnog Balkana uopšte, s jedne strane, i šta je jednoj državi potrebno da bi postala članica EU, sa druge. Stoga se kao velika potreba nameće edukacija što šireg kruga ljudi, kako onih koji su već angažovani u državnoj administraciji, tako i onih koji bi to mogli biti u bliskoj budućnosti ili na bilo koji drugi način učestvovati u raspravama o ovim pitanjima.\nOpšti cilj projekta je da svojim aktivnostima doprinese širenju evropskih vrednosti na ovim prostorima, kao i podizanju svesti građana o važnosti uključivanja Srbije i Crne Gore u evropske integracije. Kao najbolji način da se ovaj cilj postigne svakako je širenje znanja o tome šta u stvari predstavlja Evropska unija i koje su koristi od integracije u jednu takvu strukturu. Tako se, kao poseban cilj ovog projekta, javila ideja o edukaciji učenika završnih razreda srednje škole, kao najmlađih glasača, o evropskim integracijama, njihovom nastanku, razvoju i funkcionisanju, kao i procesu pridruživanja, sa posebnim naglaskom na status Srbije i Crne Gore u tom procesu.\nU svakoj od 20 škola ( Beograd (osam škola), Čačak, Kraljevo, Priboj, Loznica, Kragujevac, Sombor, Zrenjanin, Novi Sad , Pančevo, Zaječar, Niš i Vranje) u kojima je sprovođen projekat “Učimo o Evropi” (8 u Beogradu i 12 regionalno raspoređenih u Srbiji) održano je po 4 ciklusa edukacionih panela i po jedan kviz. Učenicima je podeljena brošura “Učimo o Evropi”, koju je kreirao tim autora za potrebe projekta. Obuku je prošlo oko 600 učenika.\nEdukacioni paneli pokrivaju četiri teme:\nŠta je EU i kako je nastala? [ zip/ppt ]\nInstitucije i pravo Evropske unije [ zip/ppt ]\nOblasti saradnje u EU [ ppt ]\nPolitika proširenja EU [ zip/ppt ]\nUčenici su pokazali najveće interesovanje za pitanja vezana za pridruživanje Srbije i Crne Gore EU, prednosti i mane članstva u EU, kao i pitanje budućnosti EU nakon referenduma o Ugovoru za ustav Evrope održanih u Francuskoj i Holandiji.\nTokom rada na projektu „Učimo o Evropi“ CeSID je ostvario saradnju sa Delegacijom Evropske komisije u Srbiji i Crnoj Gori koja je dala svoj doprinos poklanjajući edukativni materijal (brošure, posteri i CD-ovi na srpskom i engleskom jeziku) koji je podeljen učenicima.\nCeSID je, takođe, potpisao Memorandum o saradnji sa Kancelarijom Vlade Republike Srbije za pridruživanje Evropskoj uniji.\nPartner CeSID-a na projektu "Učimo o Evropi" je Konrad Adenauer Stiftung .\nProjekat "Učimo o Evropi" finansira Evropska unija iz Fonda za evropske integracije uz realizaciju Evropske agencije za rekonstrukciju i Evropskog pokreta u Srbiji.\n“Učimo o Evropi“ - Fotografije